Die jagluiperd (Acinonyx jubatus), voorheen vlaktetier, is 'n soogdier en karnivoor in die katfamilie (Felidae – Felinae) en kom in 'n verskeidenheid van habitats voor, hoofsaaklik in Afrika en gedeeltes van die Midde-Ooste. Die spesie is die enigste oorlewende spesie van die genus Acinonyx en word deur die IUBN geklassifiseer as 'n kwesbare spesie. Dit is die vinnigste landsoogdier en kan snelhede van tussen 112 en 120 km/h (70 en 75 m.p.u.) bereik oor kort afstande van ongeveer 450 meter (1 500 voet) en kan van 0–100 km/h (64 m.p.u.) versnel binne drie sekondes, wat vinniger is as die meeste supermotors. Onlangse studies het bevestig dat die jagluiperd die vinnigste landsoogdier is. 'n Klein groepering van 'n subspesie word in Iran aangetref. Hulle verkies oop savannes, grasveld of bosveld. Hierdie katsoort het 'n kenmerkende eienskap wat die pote betref: die kloue kan nie heeltemal terugtrek nie en tesame met die vorm van die kussinkies maak dit vasgryp so te sê onmoontlik. Jagluiperds is wel daartoe in staat om tot in lae en maklik bereikbare takke te spring, maar nie regop bome te beklim nie.


Die Londen-maraton (Engels: London Marathon) vind sedert 1981 jaarliks plaas in Londen in die Verenigde Koninkryk. Die maraton vind plaas oor die tradisionele afstand van 26 myl en 385 jaart (42,195 km). Die maraton is egter nie konvensioneel nie, dit is bedoel as 'n groot sportfees en -viering, en het ook so geword. Die wedloop is op die been gebring deur Chris Brasher, 'n voormalige olimpiese hinderniskampioen en sportjoernalis, wat geïnspireer is deur die New York-maraton. Amptelike webwerf www.42k195.com Geargiveer 27 September 2007 op Wayback Machine


Die jaar 168 was 'n skrikkeljaar wat volgens die Gregoriaanse kalender op 'n Vrydag begin het. Dit was die 68ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad. Marcus Aurelius en Lucius Verus verdryf die Marcomanne in Dacia. 22 Junie – Die Romeine verslaan die Masedoniërs by die Slag van Pynda. Claudius Ptolemaeus, ’n Romeinse wiskundige, sterrekundige, aardrykskundige, astroloog en musiekteoretikus, asook die digter van ’n enkele puntdig in die Anthologia Graeca (* ±90). Pous Anicetus, kan 153 ook wees, die elfde pous van die Rooms-Katolieke Kerk (*onbekend).


Die jaar 180 was 'n skrikkeljaar wat volgens die Gregoriaanse kalender op 'n Saterdag begin het. Dit was die 80ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad. Commodus volg sy pa Marcus Aurelius op as Romeinse keiser. 17 Maart – Markus Aurelius, Romeinse keiser (* 121).


Die jaar 186 was 'n gewone jaar wat volgens die Gregoriaanse kalender op 'n Sondag begin het. Dit was die 86ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Pertina onderdruk 'n muitery in Brittannia.


Die jaar 192 was 'n skrikkeljaar wat volgens die Gregoriaanse kalender op 'n Sondag begin het. Dit was die 92ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad. 31 Desember – Pertinax word keiser in Rome. 31 Desember – Commodus, Romeinse keiser (* 161)


'n Aardbewing is die waarneembare skud van die aarde se oppervlakte as gevolg van die skielike vrystelling van energie in die aardkors wat seismiese golwe vrystel. Aardbewings kan gewelddadig genoeg wees om mense rond te gooi en stede totaal te verwoes. Die seismiese aktiwiteit in 'n gebied verwys na die frekwensie, tipe en die omvang van aardbewings wat oor 'n bepaalde tyd voorkom. Aardbewings wek gewoonlik wye openbare belangstelling as gevolg van die verwoesting en lewensverlies wat algemeen daarmee gepaard gaan. Die meeste skade word gewoonlik aangerig deur vallende geboue en brande wat uitbreek. Brandwaterpype word gewoonlik beskadig en daarom woed die brande onverstoord voort. Grondverskuiwings en sneeustortings kan in sommige gebiede deur aardbewings veroorsaak word en groot skade kan aan ondersese kommunikasiekabels aangerig word, asook groot visvrektes te wyte aan ondersese aardbewings. Aardbewings word gemeet volgens waarnemings op seismiese meters. Die Moment-magnitude-skaal is die algemeenste skaal waarvolgens aardbewings groter as sowat 5 vir die totale aarde aangeteken word. Die meertallige aardbewings minder as omvang 5, wat by nasionale seismologiese waarnemingstasies gemeet word, is meestal op die plaaslike omvangskale gegrond, wat dikwels na verwys word as die Richterskaal.


Valencia kan na een van die volgende verwys: Valencia, Spanje, 'n stad in Spanje. Valencia, Venezuela, die hoofstad van Carabobo, een van die state of provinsies van Venezuela.


Gebied: Namibië is 'n land in Suider-Afrika, aangrensend tot die Atlantiese Oseaan, en tussen Angola en Suid-Afrika geleë. Geografiese koördinate: 22°00′S 17°00′O / 22.000°S 17.000°O / -22.000; 17.000 Kaartverwysing: Afrika Oppervlakte: Totaal: 825 418 vk km Land: 825 418 vk km Water: 0 vk km Oppervlak vergelykend: Effens groter as Alaska Grense: Totaal: 3 824 km Aangrensend tot: Angola 1 376 km, Botswana 1 360 km, Suid-Afrika 855 km, Zambië 233 km. Kuslyn: 1 572 km Mariene aanspraak: Aangrensende sone: 24 seemyl Eksklusiewe ekonomiese sone: 200 seemyl Territoriale see: 12 seemyl Klimaat: woestynagtig, warm en droog; lae sporadiese reënval. Terrein: hoofsaaklik hoë plato; Namibwoestyn langs die kus; Kalahari-woestyn in die ooste. Hoogte bo seevlak, uiterstes: Laagste punt: Atlantiese Oseaan 0 m Hoogste punt: Konigstein 2 606 m Natuurlike mere Guinasmeer Otjikotomeer Natuurlike hulpbronne: Diamante, koper, uraan, goud, lood, tin, litium, kadmium, sink, sout, vanadium, natuurlike gasse, hidroëlektrisiteit, vis.


Gaspé is 'n dorp op die skiereiland Gaspésie, Quebec, Oos-Kanada, met 15 163 inwoners (2011), waar Jacques Cartier op 24 Julie 1534 voet aan wal gesit het. 'n Monument en 'n granietkruis is as gedenktekens hier opgerig. Die Cathédrale de Gaspé is die enigste katedraal in Kanada wat van hout gemaak is en spog met 'n bont glasvenster en fresko ter herdenking van die vierhonderdste verjaardag van Jacques Cartier se landing. Die Musée de la Gaspésie behandel die geskiedenis van die gebied en sy mense wie se voorvaders Indiaans, Baskies, Bretons, Acadies, Iers, Skots en Lojaliste was. Die belangrikste nywerhede in Gaspé is vissery, visverwerking, bosbou en toerisme. In die taal van die Mic-Mac-Indiane beteken gaspeg "die einde van die wêreld". Hierdie artikel is ’n saadjie. Voel vry om Wikipedia te help deur dit uit te brei.


Comodoro Rivadavia is 'n stad en seehawe met sowat 136 000 inwoners (2001) in die provinsie Chubut (Patagonië), Argentinië, aan die golf van San Jorge en sowat 880 km suidwes van Bahía Blanca. Die stad het 'n universiteit; die belangrikste bron van inkomste is ru-olie - naby die stad is die grootste olievelde van Argentinië wat in 1907 ontdek is. Ander belangrike bronne van inkomste is die tekstielnywerheid en vissery. In April 1903 het 103 Bittereinders onder die leiding van Conrad Visser en Martin Venter hier aangekom - Afrikaners wat na die Tweede Vryheidsoorlog 'n nuwe tuiste in Suid-Amerika gesoek het. Die aantal Suid-Afrikaanse immigrante in die provinsie Chubut styg in die jare tot 1906 nog aansienlik en beloop in die omgewing van 600 mense. Die meeste van hulle het in die dertigerjare weer na Suid-Afrika verhuis, talle van hul nasate leef egter nog in die omgewing van Comodoro Rivadavia. Die Afrikaanse gemeenskap het wél verargentyns, maar baie tradisies word nog steeds bewaar. Die nasate van die pioniers beskik oor hul eie kerk en praat nog steeds Afrikaans.


Ermelo is 'n dorp in die provinsie Mpumalanga, Suid-Afrika. In 1871 is 'n gemeente van die NG Kerk op die oostelike hoëveld gestig. Die gemeente het 3 001 morg van die plaas Nooitgedacht aangekoop en die dorp Ermelo is daarop uitgelê. Op 12 Februarie 1880 is Ermelo tot landdrosdistrik verklaar. Die dorp is deur ds. Frans Lion Cachet genoem na sy tuisdorp in Nederland. Die eerste erwe is in Augustus 1889 uitgelê en verkoop en in Januarie 1884 is die eerste handelslisensies uitgereik. Die poskantoor is in 1880 geopen en 'n jaar later is die telegraaflyn in werking gestel, wat Ermelo met die buitewêreld verbind het. Ermelo het tot in 1895 aan die gemeente behoort waarna dit deur die regering oorgeneem is. In die Tweede Vryheidsoorlog (1899–1902) is die jong dorpie wat toe uit sowat honderd huisgesinne bestaan het, met die uitsondering van die kerk en een woonhuis, volkome deur 'n brand in puin gelê. Hierdie woning is geleë te De Jagerstraat 72 en 'n gedenkplaat is in die eeufeesvieringe op die huis se stoep aangebring. Ná die oorlog het Ermelo stadig weer uit die as opgestaan, vandaar die feniks op die dorpswapen.


Ronald David Laing (7 Oktober 1927 - 23 Augustus 1989) was 'n omstrede Skotse psigiater wat baanbrekerswerk verrig het om die geestessiekte skisofrenie te ontleed. Sy betoog "The Divided Self" wat in 1960 verskyn het, het vir baie gewildheid gesorg onder skisofrene maar vir afkeur onder psigiaters. Deur gebruik te maak van die eksistensieel-fenomenologiese benadering het hy gehelp om die wêreld van die skisofreen aan ander bekend te maak. Laing het die manier waarop psigiatrie destyds bedryf is veroordeel en geargumenteer dat dit gehelp het om die siekte in stand te hou, en het sodoende 'n belangrike bydrae gelewer aan die antipsigiatriese beweging van die vyftigerjare wat onder andere geloods is deur persone soos Thomas Szasz en Michel Foucault. Laing se sublieme insig in die skisofrenie het hy na eie mening te danke aan sy eie liefdelose en eensame kinderjare wat hom sy hele lewe gekwel het. In 1989 is Laing dood aan 'n hartaanval wat moontlik veroorsaak is deur sy jarelange depressie, dwelmmisbruik en alkoholisme. Hy het tennis gespeel toe dit gebeur het.


Natuurlike getalle is 'n versameling van getalle in wiskunde wat vir tel ("daar is 3 mense in die motor") en rangskikking ("die 3de stel hakies") gebruik word. Sommige bronne definieer die natuurlike getalle as die versameling van nie-negatiewe heelgetalle 0, 1, 2, 3, …, terwyl ander bronne dit as die versameling van positiewe heelgetalle 1, 2, 3, … definieer. Selfs ander bronne verskaf beide definisies; onderskeid word dan tussen die twee definisies getref deur middel van notasie, byvoorbeeld ℕ0 vir die nie-negatiewe heelgetalle en ℕ+ vir die positiewe heelgetalle. Eienskappe van natuurlike getalle verwant aan deelbaarheid, soos die ontbinding van getalle in priemfaktore, word deur getalteorie aangespreek. "Standard number sets and intervals". ISO 80000-2:2009. International Organization for Standardization. p. 6. (Mac Lane & Birkhoff 1999) include zero in the natural numbers: 'Intuitively, the set ℕ = {0, 1, 2, ...} of all natural numbers may be described as follows: ℕ contains an "initial" number 0; ...'. They follow that with their version of the Peano Postulates.


Flevoland is een van die 12 provinsies van Nederland en is in die sentrum geleë. Die provinsie het 'n bevolking van 428 000 in 2021 gehad en beslaan 'n oppervlakte van 2 412 km² met 'n bevolkingsdigtheid van 166 per km². Die hoofstad is Lelystad (vernoem na die vader van die Flevoland-projek, Cornelis Lely) en die grootste stad is Almere. Flevoland is op 1 Januarie 1986 amptelik as provinsie erken en lê omtrent 5 meter onder seevlak. Die Flevopolder is die grootste kunsmatige eiland in die wêreld. Flevoland bestaan uit 6 munisipaliteite: "Bodemgebruik; uitgebreide gebruiksvorm, per gemeente" (in Nederlands). Centraal Bureau voor de Statistiek. 2013. Geargiveer vanaf die oorspronklike op 16 Augustus 2014. Besoek op 28 Maart 2016. "Bevolkingsontwikkeling; regio per maand" (in Nederlands). Centraal Bureau voor de Statistiek. 2014. Geargiveer vanaf die oorspronklike op 16 Augustus 2014. Besoek op 28 Maart 2016. Wikimedia Commons het meer media in die kategorie Flevoland. (nl) Amptelike webwerf van die provinsie Flevoland Hierdie artikel is ’n saadjie. Voel vry om Wikipedia te help deur dit uit te brei.


Vonkelwyn is 'n wynsoort. Dit word hoofsaaklik in Frankryk, Suid-Afrika en Australië geproduseer. Vonkelwyn bevat koolstofdioksied, dit is wat drankie van 'vonkels' voorsien. Die Britte was die eerste wat vonkelwyn produseer het. 'n Metode genaamd methode champenoise is in Engeland in 1662 neergeskryf. Sjampanje is 'n spesifieke vonkelwyn wat in Champagne, Frankryk, gekweek en geproduseer word. Ander lande het hul eie tipe vonkelwyne (al is die metode dieselfde): in Duitsland sekt , Spanje cava en in Suid-Afrika Cap Classique. Don Perignon het probeer om die vonkel uit vonkelwyn te haal en sy slagspreek "Kom vinnig, ek proe die sterre!" is gebruik vir 'n 19de eeuse advertensie. Stephen Fry The Book of General Ignorance Faber and Faber 2006 Wikimedia Commons het meer media in die kategorie Vonkelwyn. Wikiwoordeboek het 'n inskrywing vir vonkelwyn.


Die Glansibis (Plegadis falcinellus) is 'n voël in die ibis-familie, Threskiornithidae. Daar word geglo dat die glansibis oorspronklik uit die Ou Wêreld kom en deur natuurlike verspreiding na Afrika en die Noordelike dele van Suid-Amerika versprei het tydens die 19de eeu. Die glansibis is 'n groot voël met 'n lengte van 55 – 65 cm en 'n 88 – 105 cm vlerkspan. Parende volwassenes het rooibruin tot pers liggame en glansende bottelgroen vlerke. Nie-parende voëls en onvolwassenes het ietwat dowwer liggame. Die spesie het 'n donker bek, asook 'n donker gesigsvel wat bo en onder begrens word deur 'n blou-groen kleur in nie-parende voëls en 'n kobaltblou kleur in parende voëls. Glansibisse het rooibruin bene. Ibisse vlieg met uitgestrekte nekke (anders as reiers) en swerms vlieg gereeld in reguit lyne. Die glansibisse bou hulle neste in bome en woon in kolonies, ook saam met reiers. Die voëls verkies bome naby damme, vlei-gebiede en moerasagtige areas. Die glansibis is 'n karnivoor en jag visse, paddas en ander waterskepsels en sal ook nou en dan insekte vreet.


Die slag van Spioenkop is sowat 38 km wes-suid-wes van Ladysmith op Spioenkop langs die Tugelarivier, Natal in Suid-Afrika geveg. Dit was tussen die Boere en Britse magte op 23 en 24 Januarie 1900 as deel van die Tweede Vryheidsoorlog, en het gelei tot 'n bekende Britse nederlaag gedurende die Oorlog. Die Britse naam vir die koppie is verkeerdelik opgeneem as "Spion Kop", wat steeds in die literatuur in die Statebond voortleef, alhoewel die aanvaarde en amptelike spelling in Suid-Afrika "Spioenkop" is. Sir Redvers Buller, bevelvoerder van die Britse magte in Natal, is op daardie stadium oorskadu deur Kommandant-Generaal Louis Botha, en die lot van Ladysmith is nog nie bepaal nie. Buller het opdrag van sy hoofmag aan Generaal Sir Charles Warren gegee, wat besluit het om die Boere langs twee fronte aan te val. Warren het 'n mag onder Brigadier-Generaal Woodgate gestuur om Spioenkop, 'n rotsagtige koppie, op die nag van 23 Januarie te beset, wat gelyk het soos die sleutel tot die Boere se regter-senterflank.


Die Berlinale (Internationale Filmfestspiele) van Berlyn (Duitsland) is 'n A-kategorie-filmfees wat jaarliks gehou en as een van die beduidendste kompetisies vir nuwe filmproduksies ter wêreld beskou word. Met meer as 330 000 kaartjies wat jaarliks verkoop word en sowat 430 000 besoeke wat aan die deelnemende rolprentteaters afgelê word is die Berlinale die grootste internasionale filmfees wat oop staan vir die algemene publiek. Tydens die Berlinale word jaarliks sowat 400 nuwe rolprente in verskillende kategorieë vertoon. Die suksesvolle kandidate, wat deur 'n internasionale jurie benoem word, word met 'n Goldener Bär ("Goue Beer") of Silberner Bär ("Silwerbeer") bekroon. Die Berlinale word jaarliks deur sowat 20 000 professionele besoekers uit 128 lande bygewoon. Sowat 3 700 joernaliste dek die gebeure op die filmfees vir media in meer as 100 lande. Die European Film Market (EFM), wat jaarliks saam met die Berlinale gehou word, is een van die beduidendste internasionale byeenkomste en handelskoue van die rolprentbedryf. Die Berlinale is vir die eerste keer in 1951 gehou. Dieter Kosslick fungeer sedert 2001 as direkteur van die filmfees.


Legende:


Hier volg 'n lys van Unesco se wêrelderfenisgebiede, gesorteer volgens lande: Afkortings: K: kultuurerfenisgebied N: natuurerfenisgebied K/N: kultuurerfenisgebied asook natuurerfenisgebied (gemeng) *: oorgrensende gebiede Datums in rooi: Wêrelderfenisgebiede wat berdreig word, in ooreenstemming met artikel 11 (4) van die Konvensie aangaande die Beskerming van die Wêreld se Kulturele en Natuurlike Erfenis van 1972.


Die Bagad de Lann-Bihoué is as die bekendste Bretonse bagad-groep in 1952 op die Franse vloot- en lugmagbasis van Lann-Bihoué naby Lorient (département Morbihan) gestig. Sedert 1956 verteenwoordig die groep met 'n dertigtal musikante die Nasionale Vloot van Frankryk. Hulle streef saam met ander musikale kunstenaars daarna om die kulturele en musikale erfenis van Bretagne te bewaar. Die lede van die groep (wat sedert 2001 ook dames insluit) speel instrumente soos die biniou braz of cornemuse écossaise (Skotse doedelsak), die bombarde ('n oosterse voorloper van die hobo wat tydens die kruistogte na Europa ingevoer word en nou verwant is aan byvoorbeeld die Marokkaanse raïta), caisses claires en percussions (slagwerk). Hulle tree gereeld in Frankryk en die buiteland op, dikwels met ander bekende verteenwoordigers van Keltiese musiek soos Alan Stivell en Carlos Nuñez, en het ook 'n aantal langspelers vrygestel. Op 29 Maart 2004 is Bagad de Lann-Bihoué deur die Franse Posdiens (La Poste) met 'n spesiale posseël vereer. 1982 : 30e Anniversaire 1952-1982, ed. Keltia Musique 1989 : Bagad de Lann-Bihoué, ed.


Misdaad 'n Misdaad is 'n handeling wat 'n politieke of morele wet oortree. 'n Misdaad kan die oortreding van die wet wees. Volgens Westerse regsleer, moet daar 'n gesamentlike sameloop van beide actus reus (skuldige handeling) en mens rea (skuldige gewete) wees vir 'n misdaad om gepleeg te geword het; behalwe in die geval van streng aanspreeklikheid. As 'n vereiste vir vervolging verg sekere wette 'n bewys van 'n oorsaaklike verband tussen die beskuldigde se handelinge en die kriminele oortreding onder oorweging. Verder vereis sekere wette dat aanleidende omstandighede moes plaasgevind het vir 'n misdaad om gepleeg te gewees het. Verder vir 'n misdaad om vervolg te kan word moet corpus delicti (of bewys van 'n misdaad) vasgestel word. Die oortreding van die wet kan ook die voorneme wees om die wet te oortree of om ander in die proses te ondersteun; in sommige stelsels kan die eenvoudige asssosiasie vir die organisering van 'n misdaad gestraf word, selfs as die feit nie bevestig is nie en vir baie misdade word die poging daartoe ook gestraf, selfs al is die misdaad nie deurgevoer nie (in Kalifornië kan die straf daarvoor soveel as die helfte wees as vir die misdaad self).


Marthinus Christoffel Johannes van Schalkwyk (gebore 10 November 1959 in Pietersburg) is 'n Suid-Afrikaanse prokureur en politikus. Hy was voorheen die premier van die Wes-Kaapprovinsie benewens Leier van die Opposisie in die Suid-Afrikaanse Parlement. Sedert 2015 is hy Suid-Afrika se ambassadeur in Griekeland. Van Schalkwyk het by Hoërskool Pietersburg in Polokwane skoolgegaan tot 1977. Hy het aan die Universiteit van Stellenbosch en die Randse Afrikaanse Universiteit in Johannesburg gestudeer. Hy was 'n lid van die studentetak van die Nasionale Party (NP) en een van die voorsitters van Die Afrikaanse Studentebond. Tydens apartheid was hy 'n werknemer by Militêre Intelligensie in Suid-Afrika. In 1990 word hy lid van die Parlement en word gou 'n woordvoerder van die party. Sewe jaar later, in September 1997, is hy verkies tot voorsitter van die NP. Vanaf 8 September 1997 was hy die leier van die Nuwe Nasionale Party. Hy is aangewys as Minister van Omgewingsake en Toerisme in die Suid-Afrikaanse kabinet as tegemoetkoming vir sy bydrae om die NNP met die regerende ANC te versmelt, nieteenstaande die NNP se powere resultate tydens die algemene verkiesing van 2004.


Karl Jatho was 'n Duitse pionier, uitvinder, vermaaklikheidster en siviele werker. Hy is gebore op 3 Februarie 1873 en is oorlede op 8 Desember 1933. Hy het in Hannover, Duitsland gebly toe hy begin belangstel in die lugvaart. Hy het begin om 'n kragaangedrewe vliegtuig in die vroeë 1900's te ontwerp. Hy het die Zanonia saad gebruik as patroon vir sy ongewone vlerk-ontwerp omdat dit lank en stabiel kan sweef. Die ontwerp het eers drie lae gehad maar het gou verander na twee lae toe hy begin toetse uitvoer het. Krag is deur 'n 10 perdekrag-enjin wat 'n tweelemvliegskroef aangedryf het, voorsien. Dit word beweer dat die eerste vlug van Jatho se vliegtuig op 18 Augustus 1903 plaasgevind het en deur 4 getuies gesien is - 4 maande voor die Wright-broers hul eerste vlug gehad het! Hy het net 'n vinnige hop gemaak van 61m lank en 3m hoog in teenstelling met Orville Wright se 36m in 12 sekondes. Karl was nie baie gelukkig met sy vliegtuig nie, dit het nie genoeg krag gehad nie en die plat vlerke was nie so goed soos die Wright-broers se geboë vlerk nie.


Goosen (genoem na die Bybelse Land van Goosen) was 'n Boererepubliek met 'n kortstondige bestaan van 24 Oktober 1882 tot 7 Augustus 1883; dit was geleë in 'n deel van Brits-Betsjoeanaland, wes van die destydse Zuid-Afrikaansche Republiek. Die hoofsetel van die republiek was Rooigrond aan die Transvaalse westelike grens. Op 7 Augustus 1883 verenig dit met Stellaland om die Verenigde State van Stellaland te vorm. In 1885 stuur die Britte egter 'n militêre mag, onder sir Charles Warren, na die gebied en word die republiek vervolgens afgeskaf op 30 September in dieselfde jaar en word heringelyf by Brits-Betsjoeanaland. Vlag van Goosen


Die waterdikkop (Burhinus vermiculatus) is 'n lid van die dikkopfamilie en 'n nagvoël, nes ander lede van die familie, maar meer aktief oordag as die ander dikkoppe. Dit kan bedags naby die oewers van riviere en mere gesien word, waar die voëls se natuurlike kamoeflering hulle byna onsigbaar maak tussen die rotse. Hierdie voël is kleiner as die gewone dikkop. 'n Volwasse waterdikkop het 'n lengte van 41 cm en weeg 270 g. Die voël het 'n bruin kop met geel oë, 'n swart snawel en wit keel. Sy rug is ook bruin en sy bene grys van kleur. Die voël het 'n gehurkte postuur. Waterdikkoppe kom algemeen in Afrika voor, suid van 5°N van Liberië, Suid-Somalië tot by Suid-Afrika. Hulle kom egter nie voor in die suidwestelike woestyngebiede van hierdie area nie. Die voëls word oor die algemeen in moerasagtige gebiede en naby mere en riviere aangetref. Hulle word selde alleen aangetref en kom in pare of in 'n swerm voor. Waterdikkoppe is monogaam, maar indien die maat van 'n waterdikkop sterf, sal hy of sy 'n nuwe maat soek.


'n Swempie is 'n voël van die Phasianidae-familie. Hulle kom voor in Angola, Botswana, Burundi, Republiek van die Kongo, Demokratiese Republiek van die Kongo, Ethiopië, Gaboen, Kenia, Malawi, Mali, Mauritanië, Mosambiek, Namibië, Niger, Nigerië, Rwanda, Suid-Afrika, eSwatini, Tanzanië, Uganda, Zambië en in Zimbabwe. Wetenskaplike naam: Francolinus coqui Engelse naam: Coqui Francolin Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Karibib is 'n dorpie in Namibië, 192 km noordwes van die hoofstad, Windhoek, 32 km oos van Usakos en 66 km suid van Omaruru. Die geskatte bevolking in 2010 was 3 800. Dit is aan die Khan-rivier geleë, halfpad tussen Windhoek en Swakopmund aan die B2, die hoofweg tussen die Walvisbaai en Johannesburg. Die stad is bekend vir sy aragoniet marmer steengroef en die Navachab-goudmyn. Karibib was 'n watergat wat onder die naam Otjandjomboimwe aan die Herero bekend was. Dit het eers as 'n handelspos ontwikkel en van 1902 as 'n Rynse sendingstasie. Die naam kom van Khoenkhoen-oorsprong en verwys na 'n soort plant van die spesie Moraea in die omgewing. Die dorpie is wyd bekend vir die marmer van hoë gehalte wat hier in steengroewe ontgin word en tydens die Duitse bewind na Suid-Amerika en elders uitgevoer is. In die onlangse verlede het Usakos die dorp se status as kommunikasiesentrum oorgeneem, hoewel Karibib 'n lewendige markdorp bly. Danksy die spoorlyn wat deur die middel van die dorpie loop, het dit sy pioniersatmosfeer tot 'n groot mate behou.


Die Baardmannetjie (Sporopipes squamifrons) is 'n amper-endemiese, algemene standvoël en nomade in droë savanne, bosserige woestynwaterlope en landerye. Hulle is dikwels in klein groepies en ook dikwels saam met ander saadeters. Die voël is 10 cm groot en weeg 9 - 13 gram. In Engels staan die voël bekend as die Scaly-feathered Finch. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Blouvisvanger (Alcedo semitorquata) is 'n skaars standvoël en nomade by beboste strome, kanale in groot plate riete en strandmere. In Engels staan die voël bekend as die Half-collared Kingfisher. Die voël is 18 cm lank en weeg 35 tot 40 gram. Die snawel is swart en die rug en kruis is skitterblou. Die voël is groter as die kuifkopvisvanger. A. semitorquata semitorquata A. semitorquata heuglini A. semitorquata tephria Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Blouvisvanger. Wikispecies het meer inligting verwant aan Blouvisvanger


Daniël François Roodt (26 Mei 1957 - ) is 'n Afrikaanse skrywer en politieke aktivis. Hy is in 1957 op Springs aan die Oos-Rand gebore. Hy slaag matriek aan die Hoër Seunskool Helpmekaar en studeer daarna Afrikaans, filosofie en staatsleer aan die Universiteit van die Witwatersrand waar hy uiteindelik in Afrikaanse letterkunde promoveer met die proefskrif "Ondermyning in die prosa van John Miles: 'n postmoderne lesing". In 1985 vlug hy en sy vrou Karin na Frankryk, in ’n poging om diensplig te ontduik. Hy woon agt jaar daar terwyl hy onder andere lesings bywoon van bekende Franse filosowe soos Jean-François Lyotard, Gilles Deleuze, Alain Badiou, Hélène Cixous, Jacques Rancière, Jacques Derrida en ander. Hy verwerf 'n D.E.A. (Diplôme des Études Approfondies) in Franse filosofie onder René Scherrer, 'n kollega van Gilles Deleuze. Terug in Suid-Afrika vanaf 1992 lê hy hom op die finansiële markte toe en verhandel finansiële instrumente soos opsies en rentekoersruiltransaksies vir verskeie handelsbanke in Johannesburg. In 1999 bedank hy by Citibank en praktiseer aanvanklik as finansiële konsultant maar raak toenemend betrokke by die taalstryd rondom Afrikaans, asook die openbare debat rondom kultuur en politiek.


Bethulie is 'n dorp in die suide van die Suid-Afrikaanse provinsie Vrystaat, 180 km suid van Bloemfontein, met 2 100 inwoners (2011-sensus), van wie 514 (24,5%) wit was. Alhoewel Bethulie nie langs een van die provinsiale hoofpaaie lê nie, dien die dorp nogtans as 'n landbou- en spoorwegsentrum. Die naam, wat letterlik "deur God uitverkies" beteken, gaan terug op die direkteure van die plaaslike sendingstasie, wat as die bakermat van die dorp gedien het. Die sendingstasie se hoofgebou, Pellisierhuis, die voormalige tuiste van die Franse sendeling eerw. Jean Pellissier, dateer van 1843 en word as die oudste gebou noord van die Oranjerivier beskou. Tydens die Tweede Vryheidsoorlog is van die grootste Britse konsentrasiekampe in Bethulie opgerig. Bethulie is ook die geboorteplek van die Suid-Afrikaanse akteur Patrick Mynhardt, ook bekend as die Boytjie van Bethulie. Die Pellisierhuismuseum is op 20 Julie 1979 geopen en behandel die geskiedenis van Bethulie en sy omgewing. Die huis vertoon ook 'n versameling van 19de-eeuse huis- en landbougereedskap en oorblyfsels van die Vryheidsoorlog.


Robertson is 'n dorp in die Kaapse Wynlande-distriksmunisipaliteit van die provinsie Wes-Kaap, Suid-Afrika met sowat 28 000 inwoners (insluitend Nkqubela). Die dorp het ontstaan toe die NG Kerk 'n gemeente gestig het in 1852. 'n Deel van die plaas Roode Zand is gekoop en die eerste erwe is in 1853 verkoop. Die dorp is vernoem na dr. William Robertson, een van die Skotse predikante wat deur goewerneur lord Charles Somerset na Suid-Afrika gebring is om die tekort aan Hollandse predikante aan te vul maar veral om die Afrikanerbevolking te verengels. Munisipaliteit — Robertson se munisipale raad het in 1913 'n wapen aangeneem: In silwer, 'n geblaarde druiwetros van natuurlike kleur, in die skildvoet vergesel van vier versmalde golwende dwarsbalke van blou en op 'n rooi skildhoof drie afgerukte wolwekoppe van silwer. Die helmteken was 'n regterhand wat 'n kroon vashou; die skildhouers was 'n skimmelperd en 'n volstruis; en die wapenspreuk was "Boutez en avant". Die wapen is in 1974 by die Buro vir Heraldiek geregistreer. Nkqubela — Die Swart woongebied Nkqubela het oor sy eie plaaslike owerheid beskik van 1982 tot 1996.


Niterói (vroeëre spelling: Nictheroy) is 'n stad in die Brasiliaanse deelstaat Rio de Janeiro met 'n oppervlak van 130 vierkante kilometer en 474 002 inwoners (2007). Niterói is 'n satellietstad sowat 5 kilometer van Rio de Janeiro af en word met hierdie metropool deur 'n brug en 'n veerboot verbind. Niterói staan bekend vir sy hoë lewensgehalte. Die argitek Oscar Niemeyer se Museum vir Kontemporêre Kuns (Portugees: Museu de Arte Contemporânea) is die belangrikste argitektoniese besienswaardigheid in Niterói. Niterói is op 22 November 1573 deur Araribóia, 'n lid van die inheemse Tupí-stam, gestig - dit is die enigste stad in Brasilië, wat deur 'n inheemse Brasiliaan gestig is. Ná die oorlog teen Frankryk, wat weens 'n geskil oor die Guanabarabaai uitgebreek het, het Araribóia by die goewerneur Mem de Sá aansoek gedoen om 'n stuk land. Nadat die land aan hom toegestaan is, het hy die dorp São Lourenço dos Índios gestig. Die sentrale regering het die dorp in 1819 amptelik erken en die naam gewysig na Vila Real da Praia Grande ("Koninklike Stad van die lang Strand").


Die Limpopo is 'n groot rivier in die binneland van Suider-Afrika wat in die Indiese Oseaan uitmond. Die rivier vorm die internasionale grens tussen verskeie lande, waaronder Suid-Afrika, Botswana, Zimbabwe en Mosambiek. Vasco da Gama, die Portuguese ontdekkingsreisiger, het die Limpopo in 1498 "ontdek". Die Limpoporivier ontspring by die samevloei van sy twee hoofsytakke in die noorde van Suid-Afrika en is ongeveer 1 750 km lank met 'n stroomgebied van 413 000 km², die tweede grootste rivier in die streek. Dit loop in 'n boogvorm al langs die grens van die voormalige Transvaal – eers noordoostelik, dan noord, draai oos na Mosambiek en dan in 'n suidoostelike rigting voor dit naby Xai-Xai in Mosambiek in die Indiese Oseaan uitmond. Dit dien as 'n internasionale grens vir sowat 640 km, tussen die suidooste van Botswana en die noordweste van Suid-Afrika en verder tussen suidelike Zimbabwe en die noorde van Suid-Afrika. Sowat 14 miljoen mense woon in die Limpoporivierbekken, 'n area van ongeveer 413 000 vierkante kilometer. Daar heers groot armoede in hierdie streek, en die rivier kan nie in die waterbehoeftes van al die inwoners voorsien nie.


'n Spanningsverdeler is 'n eenvoudige weerstand-netwerk om die spanning vanaf 'n bron na 'n laer spanning om te skakel. Die eenvoudigste voorbeeld is 'n spanningsverdeler soos vertoon in figuur 1. waar V U I T = V I N ( R 2 R 1 + R 2 ) ( 1 ) {\displaystyle V_{UIT}=V_{IN}({\frac {R_{2}}{R_{1}+R_{2}}})\qquad \qquad \qquad (1)} Dus kan gesien word dat as R1 = R2 dan sal die uitgangsspanning die helfte van die ingangsspanning wees. Figuur 2 wys 'n meer komplekse verdeler. waar V 1 = V I N ( R 2 + R 3 R 1 + R 2 + R 3 ) ( 2 ) {\displaystyle V_{1}=V_{IN}({\frac {R_{2}+R_{3}}{R_{1}+R_{2}+R_{3}}})\qquad \qquad \qquad (2)} en V 2 = V I N ( R 3 R 1 + R 2 + R 3 ) ( 3 )


Die International Computer Driving Licence in Europa bekend as die European Computer Driving License is sertifikate wat deur die ECDL Foundation, 'n organisasie sonder winsbejag, toegeken word. In Sub-Sahara Afrika (Zimbabwe uitgesluit) word die ICDL-kwalifikasies deur ICDL South Africa ook 'n organisasie sonder winsbejag bestuur wat deur die CSSA in Suid-Afrika gestig is. Die kursus behels eksamens in sleutelareas in die veld van Inligtingstegnologie, soos bedryfstelsels, kantoorprogrammatuur soos woordverwerkers, spreivelle, databasisse, kommunikasieprogramme en dies meer. Die ICDL-kwalifikasie bestaan uit sewe modules wat as volg daaruit sien: Basiese begrippe: behels die terminologie, toepassings en gebruik van rekenaars, IT en die samelewing en ander algemene gebruike. Rekenaargebruik en die bestuur van lêers: behels hoofsaaklik die gebruik van die bedryfstelsel. Woordverwerking: Sluit al die gewone vaardighede in die verband in asook gevorderde vaardighede soos die insluiting van epos in dokumente en integrasie met spreivelle en grafika. Spreivelle: Vereis 'n deeglike kennis van die gebruik van spreivelle. Databasisse Aanbiedingshulpbronne: Vereis kennis in die gebruik van sodanige programmatuur. Inligting en kommunikasie: Behels die gebruik van epos programmatuur en die verkryging van inligting oor die internet.


Slowakye (Slowaaks: Slovensko, [ˈsloʋensko], luister (hulp·inligting)), amptelik die Slowaakse Republiek (Slovenská republika, [ˈsloʋenskaː ˈrepublika], luister (hulp·inligting)), is 'n jong republiek in Sentraal-Europa wat op 1 Januarie 1993 met die ontbinding van Tsjeggo-Slowakye gevorm is. Die land word begrens deur Tsjeggië (die tweede opvolgerstaat van Tsjeggo-Slowakye) in die weste, Pole in die noorde, Oekraïne in die ooste, Hongarye in die suide en Oostenryk in die suidweste. Die hoofstad Bratislava is ook die grootste nedersetting in die land. Die land is grotendeels bergagtige gebied, wat tydens die twintigste eeu 'n geheel gevorm het met die taalkundige en kulturele nou-verwante Tsjeggië, wat egter 'n heel ander ontwikkeling meegemaak het. Tussen die laat 5de en vroeë 6de eeu n.C. het Slawiërs hulle in die gebied gevestig. Hul vroegste politieke entiteit was die 7de eeuse Ryk van Samo, 'n Frankiese koopman. Later was Slowakye een van die kerngebiede van die vroeg-Middeleeuse Morawiese Ryk. Slowakye het vanaf die 10de eeu die noordelike deel van die Koninkryk Hongarye gevorm.


Marcus Antonius word verslaan deur konsul Hirtius in die Slag van Mutina. Stigting van Lugdunum, die huidige Lyon (Frankryk) Cicero, 'n Romeinse filosoof, staatsman, regsgeleerde en politieke teoretikus (* 106 v.C.).


Grahamstad (Engels: Grahamstown, Xhosa: iRhini; sedert 29 Junie 2018 amptelik Makhanda) is 'n stad in die provinsie Oos-Kaap (Suid-Afrika), sowat 125 kilometer van Gqeberha en 180 kilometer van Oos-Londen af, met 50 000 inwoners. Die stad, wat as een van die bes bewaarde Victoriaanse nedersettings buite die Britse eilande beskou word, is genoem na sy stigter, luitenant-kolonel John Graham, eerste bevelvoerende offisier van die Kaapregiment wat vanaf 1811 hier sy hoofkwartier gehad het. Vandag funksioneer Grahamstad as die setel van die Makana Munisipaliteit en die Rhodes-universiteit. Die N2 nasionale pad loop digby Grahamstad verby. Grahamstad is by die kruispunt van vier klimaatstreke geleë wat tot die wisselvallige weerspatrone in die gebied bydra. Weerverskynsels, wat met die vier seisoene verbind word, tree soms op 'n enkele dag in. Nogtans is Grahamstad se klimaat gematig met gemiddelde jaarlikse temperature van tussen 9 en 23 °C. Die warmste maande is Desember tot Maart; die koudste Junie tot Augustus. 'n Buitengewone flora het danksy die besonderse klimaatstoestande ontwikkel.


Armenië (Armeens: Հայաստան, Hayastan, [hɑjɑsˈtɑn], luister (hulp·inligting) of Հայք, Hayq), amptelik die Republiek Armenië (ՀայաստանիՀայաստանի Հանրապետություն, Hayastani Hanrapetut'yun, [hɑjɑstɑˈni hɑnɾɑpɛtutʰˈjun]), is 'n klein landingeslote land in die suidelike Kaukasusberge, tussen die Swartsee en die Kaspiese See, begrens deur Turkye in die weste, Georgië in die noorde, die Republiek Artsach (Artsach) en Azerbeidjan in die ooste en Iran en die Naxçıvan-eksklawe van Azerbeidjan in die suide. Armenië is een van die oudste kultuurlandskappe op aarde met 'n geskiedenis wat verder terugstrek as dié van die meeste Europese lande. Sy ryk kulturele en argitektoniese erfenis verenig elemente van verskillende tradisies. Dit was sy ligging langs die belangrike Syroete tussen Asië en Europa wat Armenië gedurende sy lang geskiedenis verskeie kere blootgestel het aan die kulturele en politieke invloede van ander moondhede. So het periodes van nasionale onafhanklikheid gewissel met tydperke waartydens die land onder Bisantynse, Persiese, Mongoolse, Turkse en Russiese bewind gekom het. Armeens maak deel uit van die Indo-Europese taalfamilie, dog het Armene hul eie 'n unieke alfabet ontwikkel wat sedert die Middeleeue onveranderd in gebruik is.


Die Vaalrivier is die grootste takrivier van die Oranjerivier in Suid-Afrika. Die Vaalrivier kry sy naam van die grys kleur van sy water, veral in die vloedseisoen wanneer baie slik en sediment afgevoer word. Die opvanggebied is ongeveer 200 000 km2 en die jaarlikse afloop is 4 300 miljoen m3. Dit het sy oorsprong by Sterkfontein Baken naby Breyten, in Mpumalanga provinsie en vorm die grootste deel van die Vrystaat provinsie se noordelike grens. Dit vloei hiervandaan 1 120 km suidwes tot by sy samevloeing met die Oranjerivier naby Douglas. Sowat 30 km suidoos van Ermelo vloei die rivier onder deur die Paulkrugerbrug wat die N11-nasionale pad dra. Net voor Standerton vloei die rivier in die Grootdraaidam in. Die Kliprivier sluit nou by die rivier aan en dan vloei die Vaalrivier onder deur die N3 nasionale pad by Villiers. Net daarna vloei die rivier by die Vaaldam in. By die Vaaldam vloei die Wilgerivier ook by die dam in; die Vaaldam is oor die samevloeiing van die twee riviere gebou. Die Vaalrivier vloei nou wes, deur die Vaaldriehoek. Die ander Klipriviersytak vloei nou saam met die Vaalrivier net voor die rivier oor die Barrage keerwal gaan.


Kennetjie is 'n kinderspel wat gewoonlik deur kinders gespeel word. Aangesien die spel redelik gevaarlik is, is dit gereeld deur skoolhoofde van die speelgrond verban. Dit is 'n ingewikkelde spel met baie reëls. Kennetjie is moontlik gedeeltelik afkomstig van een of meer van die weergawes van Tip-cat. Die spel word gespeel met 'n dun stok wat 1 voet (±30.5 cm) lank is wat as kolf dien. 'n Korter stok van 4 duim (±10cm) lank word die kennetjie genoem en dien as die bal. Die kolf en kennetjie word gewoonlik uit 'n ou besemstok gesaag. 'n Slootjie, gewoonlik die gaatjie genoem, so 6 duim lank en nie dieper as een duim nie word in die grond gemaak en die kennetjie daaroor geplaas. Die gaatjie se punte moet skuins uitloop. Die eerste speler (kolwer) slaan dan die kennetjie met die langer stok van die gatjie af so ver as moontlik, as die kennetjie gevang word sonder om die grond te raak is die kolwer se beurt verby.


J-five/Johnny five (gebore 1982) is 'n Amerikaanse sanger (rapper en rock sanger in die Amerikaanse musiekgroep Dusty white). Sweet little nothing, J-five 2004 Summer, Johnny Five 2004 Amptelike webwerf van Dusty white Amptelike webwerf van Johnny five Fan webwerf van J-five Geargiveer 10 Maart 2007 op Wayback Machine Clip Modern times Geargiveer 11 Maart 2007 op Wayback Machine Clip Find a way Geargiveer 11 Maart 2007 op Wayback Machine Lyrics Hierdie artikel is ’n saadjie. Voel vry om Wikipedia te help deur dit uit te brei.


Suid-Afrika se swemafrigters skep telkens 'n familie-tradisie – soos, onder andere, die families van Frank Gray, Janet Price, Doreen Hill en Peter Elliot – almal se kinders was eers Springbokswemmers, en toe ook afrigters. Andere was topswemmers, en nog andere het van nêrens gekom om top-swemafrigters te word. Hierdie mense het 'n groot aandeel in die sukses van swem in Suid-Afrika gehad. Cecil Colwin (1926–2012), van Port Elizabeth afkomstig, was een van die bekendste afrigters in wêreldswem. Hy was ook die eerste voltydse swemafrigter in Suid-Afrika. Almal, behalwe een van die 1956-Spingbokswemspan na die Olimpiese Spele, is deur hom afgerig. Die dames 4x100 m vryslag aflosspan, wenners van die bronsmedalje in Melbourne, was almal deur Colwin afgerig. Colwin was ook die afrigter van wêreldrekordhouer Anne Fairlie. In 1971 is hy na Australië en daarna in 1973 is hy deur Kanada as Nasionale Tegniese Direkteur van Swem aangestel.[1] Geargiveer 23 Oktober 2007 op Wayback Machine Colwin het verskeie boeke oor swem gepubliseer, onder andere Cecil Colwin on Swimming in 1969, met heelwat verwysings na SA-swem, Swimming into the 21st Century (1991) en Breakthrough Swimming (2002).


Die Enneüs Heerma Brug verbind die nuwe stedelike distrik IJburg, wat op verskeie kunsmatige eilande in die IJ-meer ontwikkel is, met die Zeeburgeilandjie, 'n buurt aan die oostelike rand van Amsterdam, die hoofstad van Nederland. Die brug is vernoem na Enneüs Heerma, die ontslape Christen-Demokraat, raadsheer en Staatsekretaris van Nederland. Dit is van staal gemaak en is 230 meter lank, 38 meter wyd, en 26 meter hoog. Die dek wat aan kabels hang ondersteun 'n motorpad en 'n tremlyn. Dit is die hoof verbinding tussen IJburg en die A10 en kan met trem 26 van Amsterdam Sentraal Stasie bereik word. Die brug is in 2001 voltooi en is deur Nicholas Grimshaw ontwerp. Die klassieke gewels van Amsterdam se kanaalhuise het die boë inspireer en die laterale gewels en die golwende patroon van verwys na water. Die gesegmenteerde voorkoms is gegrond op die skelet van 'n krap. Die vlakheid van die water het dit onmoontlik gemaak om drywende hyskrane te gebruik om die vooraf voorafvervaardigde boë tydens konstruksie in plek te plaas.


Borneo-Sporenburg brûe is twee rooi fiets- / voetgangersbrûe tussen Borneo en Sporenburg in die Amsterdamse Oostelijk Havengebied. Die twee brûe oorspan die 93 meter breë wateropprevlak van die Spoorwegbassin. Die hoër van die twee brûe is 12 meter hoog en laat vaartuie toe om onderdeur te vaar, terwyl die laer brug geskik is vir fietse en mense wat minder mobiel is.Die brûe is byna geheel en al uit T-profiel staal gebou met vakwerk wat in drie rigtings gekrom is. Die staal brug word deur 'n beton-onderbou ondersteun en het 'n hout dek. Die rooi kleur kom van rooi gepigmenteerde aluminium-bedekking. Borneo/Sporenburg Fietsbrug Bruggen Borneo Sporenburg in Amsterdam in de prijzen


Daar is twee Kaappuntvuurtorings by Kaappunt op die Kaapse Skiereiland: Die Kaappuntvuurtoring (Kaap Maclear) wat op 1 Mei 1860 816 voet bo die see opgerig is. Die Kaappuntvuurtoring (Diaspunt) wat teen 1919 voltooi is en die ouer toring vervang het omdat te hoog was en gereeld in die mis was. Voetspore op die Strand, Dag Vier en veertig Geargiveer 18 Februarie 2008 op Wayback Machine, besoek op 21 Desember 2006


Hier volg 'n lys van plante wat as onkruid verklaar is in Suid-Afrika.


Skandium is 'n chemiese element in die periodieke tabel met die simbool Sc en atoomgetal van 21. Skandium is 'n sagte, silwerwit oorgangselement en kom in skaars minerale in Skandinawië voor en word soms saam met Yttrium en die lantaniede as 'n seldsame aarde geklassifiseer. Skandium is 'n seldsame, sagte silwerige, trivalente, ligte metaalagtige element wat 'n effense gelerige of pienk skynsel ontwikkel wanneer dit aan lug blootgestel word. Hierdie element stem baie ooreen met yttrium en seldsameaard-metale en minder met aluminium en titaan (wat nader aan dit op die periodieke tabel verskyn). Die mees algemene oksidasietoestand van skandium is +3 en die metaal word nie aangeval deur 'n 1:1 HNO3 en 48 % HF mengsel nie. Ongeveer 20 kg (as Sc2O3) skandium word jaarliks in die Verenigde State verbruik om hoë-intensiteit lampe te vervaardig. Skandiumjodied wat by kwikdamplampe gevoeg word skep 'n hoogs doeltreffende kunsmatige ligbron wat na aan sonlig lyk en sodoende 'n getroue kleuroordrag met TV-kameras lewer. Ongeveer 80 kg skandium word jaarliks wêreldwyd in gloeilampe gebruik. Die radio-aktiewe isotoop Sc-46 word in raffinadery krakers as 'n spoormiddel gebruik.


Kasjoebies (kaszëbsczi jãzëk, pòmòrsczi jãzëk, kaszëbskò-słowińskô mòwa; Pools: język kaszubski, język pomorski, język kaszubsko-słowiński) is 'n Wes-Slawiese taal, wat in die ooste van Pommere (Kasjoebies: Pòmòrskô, Pòmòrze), tussen Słupsk en Gdańsk in Noord-Pole gepraat word. Hulle taal is die voortsetting van die Elbe- en Oosseeslawies, wat vroeër tot in Nedersakse gepraat is, maar waarvan die westelike variant, Polabies in die sewentiende eeu uitgesterf het. Die aantal mense, wat Kasjoebies as omgangstaal gebruik, word op sowat 50 000 beraam, tog beskou meer as 100 000 inwoners van Oos-Pommere hulself as etniese Kasjoebe. Die oorgrote meerderheid praat 'n Poolse dialek en glad nie Kasjoebies nie. Die meeste sprekers van Kasjoebies woon op die platteland, maar die belangrikste kulturele instellings van die Kasjoebiese gemeenskap bevind hulle in Gdańsk (Duits Danzig). Daar is 'n Kasjoebiese emigrantegemeenskap in Kanada. Vanweë sy nou verwantskap met Pools is Kasjoebies van Poolse kant af tot onlangs as Poolse dialek beskou. Eers met die Poolse Wet oor Minderhede is Kasjoebies in 2005 amptelik as minderheidstaal erken.


Die Joodse Ghetto Polisie (Duits: Jüdische Ghetto-Polizei, Jüdischer Ordnungsdienst) was die berugte Joodse ghetto polisie eenhede wat in die ghetto's deur die Joodse Judenrat rade onder bevel van Nazi-Duitsland georganiseer is. Oor die algemeen het die eenhede bestaan uit Jode met geen verbintenis met die gemeenskap waaroor hulle toesig gehou het nie en op wie vertrou kon word om Duitse bevele uit te voer, soos om met die deporterings na die verdelgingskampe te help. Judischer Ordnungsdienst Am I a Murderer? 'n Verslag deur 'n Joodse ghetto polisieman Joodse Polisie in Westerbork Joodse Polisie Station in the 4de distrik van die Warskou Ghetto Die liggame van Joodse polisiemans wat deur die SS tereggestel is tyden die Warskou Ghetto Opstand[dooie skakel].


Casparus Barlaeus (Antwerpen, 12 Februarie 1584 - Amsterdam, 14 Januarie 1648) was 'n beduidende Nederlandse humanis, skrywer, teoloog, historikus en digter. Hy latiniseer sy Nederlandse naam Caspar van Baerle in "Casparus Barlaeus". Caspar van Baerle was die seun van Caspar van Baerle (griffier en later rektor van die Latynse skool in Zaltbommel) en Cornelia Eerdewijns. Hy het in teologie gestudeer aan die Universiteit van Leiden en geneeskunde aan die Universiteit van Caen. In 1641 word hy professor in filosofie in Amsterdam. Sy latynse digkuns is hoog aangeslaan. Hy was 'n groot bewonderaar van Johan Maurits, wie se biografie hy geskryf het en hy het met onder meer Descartes gekorrespondeer. Teen die einde van sy lewe het Barlaeus aan ernstige depressie gelei en drogbeelde gesien. Die vermoede bestaan dat hy selfmoord gepleeg het deur in 'n waterput te spring omdat hy gedink het dat hy van strooi was en aan die brand geslaan het. 1625 - Manes Auriaci 1628 - Hymnus ad Christum 1628 - Poemata 1639 - Medicea hospes 1647 - Rerum in Brasilia et alibi gestarum (Die biografie van Johan Maurits) 1651 - Verskeie Nederduitse gedigte 1643 - Faces augustae (beroemde huwelike) Wikimedia Commons het meer media in die kategorie Casparus Barlaeus. http://www.let.leidenuniv.nl/Dutch/Latijn/BarlaeusBibliografie.html http://dbnl.org/auteurs/auteur.php?id=barl001


Karin Hougaard is 'n Afrikaanse sangeres, skrywer, digter en skilder. Sy is op die Afrikaanse musiektoneel vandat sy die ATKV se Crescendo-kompetisie in 1980 as jong 16-jarige student gewen het. Intussen het sy reeds 13 CD's uitgereik en 'n verskeidenheid pryse losgeslaan met haar musiek en verhoogwerk. Die afgelope paar jaar het sy haar veral toegespits op musiekteater en haar verbintenis met die Nederlandse kunstenaar Herman van Veen het veral opwindende werk opgelewer:[verwysing benodig] The First Lady, 'n teaterstuk oor die lewe van Jackie Kennedy, Karin Hougaard Sings Queen en Mati Hari, 'n toneelstuk oor die Nederlandse spioen. Haar DVD, Hartstukke verskyn in November 2008. Haar eerste woordbundel, getiteld "Woorde sonder Wysies", asook 'n kortverhaal in die publikasie Amfiteater verskyn ook in 2008. Sy debuteer ook as skilder met haar eerste eenvroukunsuitstalling, Solo. In 2009 tree sy in onder meer België en Nederland op met die teaterstuk Margot. Karin en Anne van Veen se komposisie "Bij Mij" (van die CD 'Hartstukke') word in 2012 uitgesonder as een van die toptien- Nederlandse kleinkunsliedere – sogenaamde Nieuwe Klassiekers – liedere met ewigheidswaarde.


Ashton is geleë in die Klein Karoo aan die voet van die Langeberge tussen Robertson en Swellendam en is op een van die hoofroetes tussen Kaapstad en Mosselbaai. Die vrugbare vallei waarin die dorp geleë is, is veral geskik vir wyn- en vrugteverbouing. Bekende stoeterye vir renperde, beeste en skape is hier ontwikkel en in 1962 is die eerste plaaslike koöperatiewe wynkelder gebou. Ashton was vroeër bekend as Roodewal, maar is in 1887 vernoem na Job Ashton, 'n direkteur van die Cape Central Railways Limited, wat die spoorlyn tussen Worcester en Ashton gebou het. Die dorp het in 1956 munisipale status gekry nadat dit sedert 1947 'n plaaslike bestuur gehad het. Die vroegste vermelding van die streek waarin Ashton geleë is, kom voor in ou amptelike dokumente uit die jare 1723 tot 1739. Aan veeboere is 'n lisensie uitgereik om hul vee hier te laat wei. 'n Uitspanning, genoem Roodewal, is onder die rooi walle van die Kogmanskloofrivier vir die veeboere ingerig. Hier het boere en handelaars mekaar op vaste tye ontmoet om handelsware uit te ruil. Roodewal het later 'n bekende handelspos geword.


Williston is 'n dorp in die Chittenden-distrik van die Amerikaanse deelstaat Vermont met 8 698 inwoners volgens die 2010-sensus. Dit is een van die vinnigste groeiende dorpe in Vermont en ontwikkel tans tot 'n kleinhandelsentrum. Volgens die Verenigde State se Sensusburo het Williston 'n totale oppervlak van 79,5 vierkante kilometer (30,7 vierkante myl), waarvan 1,0 vierkante kilometer (0,4 vierkante myl) of 1,2 persent water. Volgens die sensus van 2000 was daar 7 650 inwoners, 2 921 huishoudings en 2 141 gesinne in die dorp. Die bevolkingsdigtheid was 97,4 mense per vierkante kilometer (252,1 per vierkante myl). Van die inwoners was 97,45 persent Blankes, 0,5 persent Swartes, 1,2 persent Asiate, 0,14 persent Indiane, 0,01 persent Pasifiese Eilanders, 0,1 persent ander en 0,59 van gemengde afkoms. Die gemiddelde inkomste van 'n huishouding was VSA-$ 61 467, dié van 'n gesin VSA-$ 69 762. Die gemiddelde inkomste van mans was VSA-$ 49 048, dié van vroue VSA-$ 31 740. Die per-capita-inkomste was VSA-$ 29 757.


Stuttgarter Kickers is 'n Duitse sportklub in Stuttgart wat in 1889 as FC Stuttgarter Cickers gestig is. Die klub is veral bekend vir sy sokkerspan. Tydens die Derde Ryk het die klub sy naam verander na SV Stuttgarter Kickers en meegeding in die Gauliga Württemberg. Een van die klub se grootste prestasies was toe die klub die eindstryd om die DFB-pokal in 1987 gehaal het. Die klub kon ook al vir twee seisoene in die Bundesliga meeding. Kickers het ook 'n handbal-, atletiek-, tafeltennis- en trompoppie-afdeling. Amptelike klubblad Klubargiewe Abseits Guide to German Soccer Stadionfoto's vanaf Uber-Football.com


Wuppertaler SV is 'n Duitse sokkerklub uit die stad Wuppertal in Noord-Rynland-Wesfale. Die stad Wuppertal het in 1929 ontstaan na die fusie van 'n paar kleiner dorpe, elk met 'n eie sokkerspan. Wuppertaler SV is in 1954 gevorm na die samesmelting tussen TSG Vohwinkel en SSV Wuppertal. In 1972 het die klub die Regionalliga Wes gewen en so vir die eerste (en tot dusver enigste) keer na die Bundesliga gepromoveer, waar die klub vir 3 seisoene kon meeding voor relegasie. Die eerste seisoen in die Bundesliga was die suksesvolste en die klub het in die 4de posisie geëindig nadat die klub vir 5 weke die 2de posisie beklee het. As gevolg van hierdie goeie einde kon die klub die volgende seisoen aan die UEFA-beker deelneem. In 2004 het die klub met SV Wuppertal Borussia saamgesmelt, wat self 'n fusie was van SV Germania 1907 Wuppertal en VfL 1912 Wuppertal, wat in 1976 saamgesmelt het. Die klub het vervolgens die naam Wuppertaler SV Borussia aangeneem, maar hierdie besluit was ongewild by aanhangers. In Mei 2013 is dit weer gewysig na die oorspronklike Wuppertaler SV.


Santiago Calatrava Valls (Gebore op 28 Julie 1951 in Benimàmet, Valencia, Spanje) is 'n internasionaal erkende en bekroonde Spaanse argitek en ingenieur met sy praktyk se hoofkantoor in Zürich, Switserland. Calatrava is gebore in Valencia waar hy voorgraads by die Argitektuur Skool en Kunsskool studeer het. Na graduasie in 1975 het hy by die Switserse Federale Instituut van Tegnologie (ETH) in Zürich vir nagraadse studie in siviele ingenieurswese ingeskryf het. In 1981, nadat hy sy doktorale tesis, "On the Foldability of Space Frames" voltooi het, het hy sy argitektuur- en ingenieurspraktyk begin het. Hy word tans as een van die voorste ontwerpers ter wêreld beskou en het kantore in Zürich, Parys, New York Stad en elders. Calatrava se loopbaan was aanvanklik grootliks toegewy aan brûe en spoorwegstasies waarmee hy die status van siviele ingenieurswese projekte tot nuwe hoogtes gevoer het. Sy elegante en waagmoedige Montjuic Kommunikasietoring in Barcelona, Spanje (1991) in die hartjie van die 1992 Olimpiese terrein was 'n keerpunt in sy loopbaan wat na 'n wye verskeidenheid opdragte gelei het.


ASV Bergedorf 85 is 'n Duitse sportklub uit die stadswyk Bergedorf in Hamburg, veral bekend vir sy sokkerafdeling. Behalwe sokker, bied die klub ook aikido, pluimbal, gimnastiek, handbal, karate, swem, branderplankry, dans, tennis, tafeltennis en watersport. Die klub is in 1885 gestig as Allgemeine Turnverein (ATV) Bergedorf. In 1911 is daar met Arbeiter Turnverein Phönix Sande saamgesmelt om Freien Turnerschaft Bergedorf-Sande te vorm. Na die herdoping van die stadswyk het die klubnaam in 1929 verander na Freie Turnerschaft Bergedorf-Lohbrügge. As 'n werkersklub het die klub sedert 1933 nie verder in die DFB se kompetisies deelgeneem nie, maar in die Arbeiter-Turn-und Sportbund (ATSB). Na die ontbinding van die ATSB deur die Nazi’s het die klub 'n lae profiel gehandhaaf in die onderste lae van die ligasisteem, totaal in die skadu van die plaaslike burgerlike teenstander SSB Bergedorf 1860 (vandag TSG Bergedorf 1860). Na die opskorting van alle sportklubs deur die Britse besettingsmagte tydens die Tweede Wêreldoorlog is die klub op 20 Januarie 1946 heropgerig as "ASV Bergedorf 85".


Die Bergrivier Plaaslike Munisipaliteit is 'n munisipaliteit wat in 2000 tot stand gebring is deur die samesmelting van onder meer die munisipaliteite Porterville, Piketberg en Velddrif en is geleë in die Wes-Kaap, waar dit begrens word deur die munisipaliteite Swartland, Saldanhabaai, Cederberg, Drakenstein en Witzenberg. Die munisipaliteit se naam is ontleen aan die rivier wat deur die munisipale gebied vloei en uitmond by Laaiplek. Die gebied is uitgestrek, met Piketberg die hoofdorp, wat 67 km van Velddrif, waar die grootste bevolkingskonsentrasie is, geleë is. Volgens die sensus van 2011 was Bergrivier se bevolking 61 897. Hiervan was die oorgrote meerderheid Afrikaanssprekend (52 575), gevolg deur Xhosasprekendes (2 178) en Engelssprekendes (1 475). Laasgenoemde woon hoofsaaklik op Velddrif, Laaiplek en Port Owen, wat al drie toenemend gewild is as aftreeplek vir stedelinge. Minder as 1% van Bergrivier se bevolking is in die buiteland gebore, waarvan die meeste (274) in Suider-Afrika en die naasmeeste (134) in Europa gebore is. Die grootste rassegroep in die Bergrivier-gebied is bruinmense met 43 915 (71%) inwoners in 2011.


Marek Edelman (31 Desember 1922 - 2 Oktober 2009) was 'n Joodse en Poolse politiese en sosiale aktivis, 'n kardioloog en die laaste lewende leier van die Warskou Ghetto Opstand. Edelman is in 1922 in Homel (nou Belarus) gebore, maar het kort daarna saam met sy ouers na Warskou verhuis. In 1942 was Edelman, as 'n leier van die Algemene Joodse Arbeidersunie, een van die vegters van die ondergrondse Żydowska Organizacja Bojowa ("Joodse Gevegsorganisasie") In die Warskou Ghetto Opstand van April tot Mei 1943, onder leiding van Mordechai Anielewicz, het Edelman een van die ZOB se drie sub-bevelvoerders geword wat in die borselmakers se area van die ghetto gevestig was. Edelman het die opstand se onderdrukking oorleef, asook die vernietiging van die ghetto en het ontsnap te danke aan hulp van ondergrondse aktiviste van die Armia Ludowa ("Volk se leër"). Hy het by die Poolse ondergrondse Armia Krajowa ("Tuisleër") aangesluit en het in die somer van 1944 deelgeneem aan die Warskou Opstand. Na die Tweede Wêreldoorlog het Edelman aan die Mediese Universiteit van Łódź gestudeer.


Die AK-47 (afkorting vir die Russiese Aftomat Kalasjnikowa 1947) is 'n gasgedrewe aanvalsgeweer wat deur baie Oosbloklande gebruik is tydens die Koue Oorlog. Die wapen is in 1947 gestandaardiseer en in gebruik geneem. Dit is deur Michail Kalasjnikof ontwerp en is vervaardig deur die Russiese vervaardiger, Izjewsk. Vergeleke met die outomatiese gewere wat tydens die Tweede Wêreldoorlog gebruik is (buiten die StG-44) was die AK-47 meer kompak met 'n korter reikafstand, 'n kleiner 7.62 x 39 mm-patroon wat selektief gevuur kon word. Dit was een van die eerste ware aanvalsgewere en is steeds die mees gebruikte en bekendste aanvalsgeweer. Meer AK-47-gewere is vervaardig as enige ander aanvalsgeweer en die wapen word vandag nog vervaardig. Dié geweer is ook 'n besonder gewilde insurgensiewapen. Tydens die Tweede Wêreldoorlog het Duitsland die konsep van 'n aanvalsgeweer ontwikkel. Hierdie konsep is gebaseer op die kennis dat die meeste militêre skermutselinge op 'n kort afstand plaasgevind het, met die oorgrote meerderheid binne 'n radius van 100 meter. Die krag en reikafstand van die patrone was eenvoudig net te kragtig vir die meeste skermutselings waarin kleingeweervuur betrokke was.


Hoërskool Hangklip was 'n Afrikaanse hoërskool op Queenstown, Suid-Afrika. Van 2015 af het die skool begin om dubbelmedium-onderrig graad vir graad in te voer toe die eerste Engelse gr. 8-leerders ingeskryf het. So behoort die skool teen 2019 dubbelmedium in al vyf grade te wees. Die skool se geskiedenis begin in 1885, 27 jaar ná die Engelse skool Queen's College, die eerste hoërskool op die dorp. Dit het ontstaan as 'n dubbelmedium-laerskool, Queen's Drive Primêre Skool. Die Afrikaanse gemeenskap het van krag tot krag gegaan en pogings aangewend om Afrikaans sy regmatige plek op die dorp te gee. Die strewe is vervul in 1947 toe Afrikaans die onderrigtaal in die hoërskool geword het onder die skoolhoof D.B. Malan. Dit is voorafgegaan deur die eerste st. 8-klas in 1942. In daardie jaar het die skool sy huidige naam gekry toe die skoolkomitee, onder leiding van ds. Pollock, besluit het om dit na die berg by die dorp te vernoem. Die skool se status is in 1945 tot dié van hoërskool verhef en in Januarie 1946 is die eerste st. 9-klas by die skool ingevoer.


Religieuse en LaVeyaanse Satanisme Organisasies wat met Satanisme geassosieer word Kerk van Satan Eerste Sataniese Kerk Bekende figure Anton LaVey | Blanche Barton | Peter H. Gilmore | Peggy Nadramia | Karla LaVey Verwante konsepte Die Pad van die Linkerhand | Pentagonale Revisionisme | Suitheisme | Oorlewing van die Sterkste | Objektivisme | Might Is Right Boeke en publikasies The Satanic Bible | The Satanic Rituals | The Satanic Witch | The Devil's Notebook | Satan Speaks! | The Black Flame | The Church of Satan | The Secret Life of a Satanist | The Satanic Scriptures The Black Flame ("Die Swart Vlam") is 'n tydskrif wat deur die Kerk van Satan uitgegee word. Die eerste uitgawe het in 1989 verskyn nadat die publikasie van die Kerk se ander tydskrif, The Cloven Hoof, voorlopig gestaak is. The Black Flame is aanvanklik as 'n kwartaallikse nuusbrief uitgegee, maar het later as 'n tweejaarlikse publikasie verskyn. Uitgawe #16 (die Music and Art Interview Issue) was die mees resente wat verskyn het en in die afgelope jare is geen nuwe uitgawes gepubliseer nie.


Verdedigingsmag ter See is 'n voormalige (1940-1942) naam van die Suid-Afrikaanse Vloot. Op 15 Januarie 1940 het Suid-Afrika 'n nuwe vloot-eenheid, die Verdedigingsmag ter See, gestig. Die Britse skout-admiraal G.W. Hallifax is as die bevelvoerder oor die eenheid aangestel. Die eenheid was verantwoordelik vir die instandhouding van mynveers, duikbootjagdienste en ander ondersoek en seindienste in die Suid-Afrikaanse waters. Hulle het die taal van die Britse Vloot oorgeneem. Die Verdedigingsmag ter See en die Koninklike Mariene-vrywilligerreserwe het op 1 Augustus 1942 saamgesmelt om die Suid-Afrikaanse Seemag te vorm, wat later die Suid-Afrikaanse Vloot sou word. Suid-Afrikaanse Seemag Suid-Afrikaanse Seediens Suid-Afrikaanse Vloot Meer inligting op sadf.info Hierdie artikel is ’n saadjie. Voel vry om Wikipedia te help deur dit uit te brei.


'n Waarheidstabel is 'n wiskundige tabel wat aan teen die einde van die 19de eeu deur Charles Peirce ontwikkel is. Die tabel word in die logika, en spesifiek die stellingslogika gebruik om vas te stel of 'n logiese uitdrukking waar is en of die argument geldig is. Waarheidstabelle kan gebruik word om die waarheidswaarde weer te gee van 'n logiese bewerking (soos "en", "of", "nie" en "as...dan") vir alle moontlike kombinasies van waardes. In waarheidstabelle kan 'n mens die waarheid of onwaarheid van 'n stelling op verskeie maniere aandui. Een manier is om eenvoudig "waar" of "onwaar" te skryf maar dit is dikwels gebruiklik om die letters T vir true (waar) in Engels en F vir false (onwaar) te gebruik. Andersins kan 'n 1 gebruik word om waar en 0 om onwaar voor te stel. Een nadeel van waarheidstabelle is dat by saamgestelde stellings met baie veranderlikes die tabel baie vinnig te groot word.


Die Ponties-Griekse volksmoord verwys na die massa-ontruiming en verwante sterftes van honderde duisende Grieke van Pontus tydens die regering van die Jong Turke vanaf 1915 tot 1917 in die Ottomaanse Ryk. Die amptelike aantal slagoffers is 353 000. Hofmann, Tessa, ed. Verfolgung, Vertreibung und Vernichtung der Christen im Osmanischen Reich 1912-1922. Münster: LIT, 2004. ISBN 3-8258-7823-6. (pp. 177-221 on Pontian Greeks) Ponties Armeense volksmoord German and Austrian Ambassadors reports of that time starting from 1909 Geargiveer 14 Oktober 2006 op Wayback Machine State of New Jersey proclamation on 19th of May: www.angelfire.com/folk/pontian_net/News/NEW_JERSEY.htm State of South Carolina proclamations of recognition: www.angelfire.com/folk/pontian_net/News/proclomations.htm Information about the genocide on The Australian Institute for Holocaust and Genocide Studies Geargiveer 12 September 2009 op Wayback Machine Video: Demonstration for the recognition of the Pontian Genocide, 26 May 2006 in Stuttgart, Germany. One of the speakers is Tessa Hofmann Geargiveer 8 Februarie 2007 op Wayback Machine


SC Borussia Fulda is 'n Duitse sokkerklub uit Fulda in die deelstaat Hessen. Die klub is in 1904 gestig as FC Borussia 1904 Fulda en in 1923 herdoop na 1. SV Borussia Fulda. In 1933 is Duitse sokker geherorganiseer tydens die Derde Ryk met 16 eersteliga Gauligas. Fulda is ingedeel in die Gauliga Hessen en het die titel gewen in die eerste seisoen, maar is vroeg uitgeskakel tydens die nasionale kampioenskapuitspeeltoernooi. Na die Tweede Wêreldoorlog is die klub in 1945 herstig as SC Borussia 04 Fulda. Fulda speel in die Sportpark Johannisau wat in 1957 vir 30 000 toeskouers gebou is. Die kapasiteit vandag is ongeveer 18 000 (750 sitplekke). Amptelike klubwerf The Abseits Guide to German Soccer


In waarskynlikheidsleer is 'n Markovproses 'n stogastiese proses wat soos volg gekarakteriseer word: Die toestand c k {\displaystyle c_{k}} op tydstip k {\displaystyle k} is een van 'n eindige aantal in die reeks { 1 , … , M } {\displaystyle \{1,\ldots ,M\}} . Onder die aanname dat die proses slegs van tyd 0 tot tyd N loop en dat die aanvangs- en eindtoestande bekend is, word die toestandopeenvolging dan voorgestel deur 'n eindige vektor C = ( c 0 , . . . , c N ) {\displaystyle C=(c_{0},...,c_{N})} . Laat P ( c k | c 0 , c 1 , . . . , c ( k − 1 ) ) {\displaystyle P(c_{k}|c_{0},c_{1},...,c_{(k-1)})} die waarskynlikheid (kans dat dit sal gebeur) van die toestand ck op tyd k bepaal deur alle toestande tot tyd k − 1 aandui.


Die Suid-Afrikaanse Radioliga (SARL) is in 1925 gestig met 'n tydelike hoofkwartier in Johannesburg. Lede was oor die hele land versprei. Die Liga is gevorm omdat 'n behoefte bestaan het om 'n oorkoepelende radio-organisasie te hê met min-of-meer dieselfde fokus en doel as die American Radio Relay League (ARRL) . Tot op daardie stadium het daar 'n aantal radio-klubs of -organisasies bestaan en hulle lede het aktief deelgeneem aan die opbou van die SARL. Van die aktiwiteite waaraan die liga meedoen is: verskaf 'n forum vir amateurs om amateurradiosake op te bespreek verteenwoordig radio-amateurs op die nasionale politieke verhoog organiseer kompetisies onderhou 'n roepseinboek publiseer 'n tydskrif (Radio ZS) vir lede help om QSL-kaarte te versprei saai gereeld nuusbulletins uit Suid-Afrikaanse Radioliga American Radio Relay League


Java is 'n veeldoelige, konkurrente, klasgebaseerde, objekgeoriënteerde programmeertaal wat spesifiek ontwerp is om so min as moontlik implementeringafhanklikhede te hê. Dit is bedoel om programmeerders toe te laat om op 'n skryf eenkeer, hardloop enige plek-basis te werk, wat beteken dat die kode wat loop op 'n platform nie hersaamgestel hoef te word om op 'n ander platform te werk nie. Java-toepassings is tipies saamgestel uit bytecode (klaslêer) wat dan kan loop op 'n Java Virtual Machine (JVM), ongeag van die rekenaarargitektuur. Java is een van die gewildste programmeertale in gebruik, veral vir kliëntbedienerwebprogramme, met meer as 10 miljoen gebruikers gerapporteer. Java is oorspronklik ontwikkel en vrygestel deur James Gosling by Sun Microsystems (wat sedertdien met Oracle Corporation saamgesmelt het). Die taal deel baie van die sintaks van die programmeertale C en C++. Die oorspronklike en die verwysinguitvoeder-Java-opstellers, virtuele masjiene, en klasbiblioteke is ontwikkel deur Sun in 1991 en die eerste keer in 1995 vrygestel. In Mei 2007, in ooreenstemming met die spesifikasies van die Java Gemeenskapproses, het Sun Java tegnologie geherlisensieer onder die GNU General Public License.


Amnestie Internasionaal (meer bekend as Amnesty of AI) is 'n internasionale organisasie wat help om menseregte te beskerm, veral die reg om persoonlike oortuigings sonder vrees vir vervolging uit te leef. Dit is 'n nie-regeringsorganisasie (NRO) wat gegroei het tot 'n wêreldwye beweging vir die monitering van en aktivisme teen oortredings van internasionaalaanvaarde menseregtestandaarde. AI is in 1961 in die Verenigde Koninkryk gestig en AI-aktiviste vergelyk menseregtevergrype in alle lande teen internasionaalaanvaarbare standaarde. AI probeer daarna druk op regerings uit te oefen om te voldoen aan hierdie standaarde. Dit word gedoen deur openbare mening te mobiliseer wat daarna oorspoel tot druk op regerings en organisasies. AI was sedert sy stigting verantwoordelik dat menseregtestandaarde in baie lande wêreldwyd ingrypend verander het. Amnestie Internasionaal het in 1977 die Nobelprys vir Vrede ontvang. HAT Taal-en-feitegids, Pearson, Desember 2013, ISBN 978-1-77578-243-8 "The Nobel Peace Prize 1977" (in Engels). Nobelprize.org. Geargiveer vanaf die oorspronklike op 24 Julie 2018. Besoek op 6 Oktober 2017. Wikimedia Commons het meer media in die kategorie Amnestie Internasionaal. (en) Amptelike webwerf Hierdie artikel is ’n saadjie.


Sedert 1894 ken Suid-Afrika ordes, dekorasies, en medaljes aan sy burgers toe. Oor die jare is honderde amptelike toekennings ingestel. Hulle kan soos volg gekategoriseer word: Militêre dekorasies en medaljes: Kolonies en Unie Verdedigingsmag (1894-1952) Suid-Afrikaanse Weermag (1952-1975) Suid-Afrikaanse Weermag (1975-2003) Azanian People's Liberation Army (1996) uMkhonto weSizwe (1996) Suid-Afrikaanse Nasionale Weermag (2003- ) Siviele ordes en dekorasies: 1897-1961 1967-2002 2002- Polisiedekorasies en -medaljes: Suid-Afrikaanse Polisie 1923-1963 Suid-Afrikaanse Spoorwegpolisie 1934-1966 Suid-Afrikaanse Polisie 1963-2004 Suid-Afrikaanse Spoorwegpolisie 1966-1986 Suid-Afrikaanse Polisiediens 2004- Korrektiewe Diensdekorasies en -medaljes: Departement van Gevangenisse 1922-1968 Suid-Afrikaanse Gevangenisdiens 1968-1980 Departement van Korrektiewe Dienste 1980-1996 Intelligensiediensdekorasies en -medaljes: Nasionale Intelligensiediens 1981-1994 Intelligensiedienste 2005-


Die oog is 'n area van meestal kalm weer wat in die middel van 'n sterk tropiese sikloon gevind kan word. Die oog van die storm is gewoonlik rond en tipies 30–65 km in deursnit. Dit word deur die oogmuur omring, waar die stormagtigste weer van die sikloon plaasvind. Die sikloon se laagste barometiese druk vind binne-in die oog plaas en kan tot 15% laer as die atmosferiese druk buite die storm wees. Die afstand tussen die middelpunt van die oog en die oogmuur bepaal die radius van maksimum wind vir 'n tropiese sikloon. Die oog is moontlik die herkenbaarste eienskap van 'n tropiese sikloon. Die oog word omring deur die oogmuur, 'n ring van toringhoë donderstorms, en is 'n ronde area in die middel van die sikloon se omloop. In sterk tropiese siklone word die oog gekarakteriseer deur ligte winde en helder lug en aan alle kante omring deur 'n uiters hoë, simmetriese oogmuur. In swakker tropiese siklone is die oog nie so helder afgebaken nie en kan deur die sentrale digte bewolking bedek word; 'n area van hoë, digte wolke wat helder vertoon op satellietfoto's.


'n Vasalstaat is 'n staat wat afhanklik is van, of skatpligtig is jeens 'n ander staat. So 'n situasie ontstaan dikwels na 'n oorlog. In die antieke geskiedenis het groot ryke dikwels bufferstate geskep om hulself te beskerm teen 'n onverwagse inval. Die antieke koninkryk van Masedonië, in wat vandag noordelike Griekeland is, was 'n vasalstaat van die Persiese Ryk. Hier volg 'n lys van enkele vasalstate deur die geskiedenis heen. Die vasalstaat word eerste gemeld, met die heerser in hakies: Nubië (Egipte) Masedonië (Persiese Ryk) Moldawië (Ottomaanse Ryk) Herodiaanse Judea (Romeinse Ryk) Armenië (Romeinse Ryk) Walachye (Hongarye, Ottomaanse Ryk) die Bataafse Republiek (Frankryk) Mantsjoekwo (Japan) Sien ook Skynbewind.


Chicoutimi is 'n stad en hawe in Quebec, Oos-Kanada, by die samevloeiing van die Saguenay- en Chicoutimiriviere. Chicoutimi het ongeveer 67 000 inwoners en vorm saam met Jonquière 'n metropolitaanse gebied met 155 000 inwoners (2001). Nywerhede sluit timmerhout, papier en waterkrag in. Chicoutimi was reeds in die 17de eeu 'n besige handelspos, en in 1676 het die Jesoeïete hier 'n sendingstasie gestig. Later het die Skotse immigrant Peter McLeod hier 'n saagmeul opgerig. Chicoutimi se ou papiermeul was die eerste van sy soort in Kanada; tussen 1896 en 1930 is die hout van die omgewing hier verwerk. Die Carnaval Souvenir is die grootste feestelikheid van die jaar en vind in Februarie plaas. Danspartye, kostuum- en pelsjagterfeeste en feesmaaltye met esdoringstroop is deel van die karnaval. Op 1 Januarie 2002 is Chicoutimi met Jonquière en ander stede saamgesmelt tot die nuwe stad Saguenay. Hierdie artikel is ’n saadjie. Voel vry om Wikipedia te help deur dit uit te brei.


Die Ioniese Opstand, en gepaardgaande opstande in Aeolis, Doris, Siprus en Karië, was militêre opstande deur verskillende kusstreke van Klein-Asië teen die Persiese bewind, wat geduur het van 499 v.C. tot 493 v.C.. Die kernoorsaak van die rebellie was die ontevredenheid van die Griekse stede van Klein-Asië met die tiranne wat deur Persië oor hulle aangestel is, benewens die individuele optrede van twee Milesiaanse tiranne, Histiaeus en Aristagoras. Die stede van Ionië is deur Persië verower in c. 540 v.C., en is daarop regeer deur plaaslike tiranne, wat benoem is deur die Persiese satraap in Sardis. In 499 v.C. het die toenmalige tiran van Miletus, Aristagoras, 'n gesamentlike ekspedisie geloods met die Persiese satraap Artaphernes om Naxos in die Kyklade in te palm, ten einde sy invloed uit te brei. Die sending was 'n debakel, en in die verwagting dat sy ontslag as tiran op hande was, het Aristagoras verkies om die hele Ionië op te rui tot rebellie teen die Persiese koning Darius die Grote.


Chinees (Vereenvoudigde Chinees: 汉语, Tradisionele Chinees: 漢語, Pinyin: Hànyǔ, letterlik: "Han-taal" of 中文, Zhōngwén) is 'n Sino-Tibettaanse taal wat veral in die Volksrepubliek China, die Republiek China, Hongkong, Macau, Singapoer, Thailand, Indonesië en Maleisië gepraat word. Chinees is met 1,3 miljard sprekers die grootste taal in die wêreld. Daar is baie dialekte, waarvan die belangrikste Mandaryns, Wu, Kantonees, Min, Xiang, Hakka en Gan is. Chinees is die moedertaal van die Han- en die Hui-Chinese en deur hul emigrasie in talle gebiede van die wêreld word dié taal ook in lande soos Australië, Filippyne, Japan, Kanada, Mianmar, Rusland, Peru, die Verenigde State en Viëtnam gepraat, wat van Chinees 'n wêreldtaal maak. Mandaryn-Chinees is die amptelike taal van die Volksrepubliek China met sy spesiale administratiewe streke Hongkong (saam met Engels en Kantonees) en Macau (saam met Kantonees en Portugees), asook die omstrede Republiek China op Taiwan.


Hindi (हिन्दी, Hindī, [ˈɦin̪d̪iː], luister (hulp·inligting)), of meer presies Moderne Standaard-Hindi (मानक हिन्दी Mānak Hindī), is 'n Indo-Ariese taal wat deur sowat 592 miljoen mense in Indië en Pakistan gepraat word. Die oorsprong lê beide in Sanskrit en in Perso-Arabies. Die grammatika stam veral uit Sanskrit en die woordeskat is gemeng. Hindi word dikwels as 'n gestandaardiseerde en gesanskritiseerde register van Hindoestani beskou, en is veral op die Khariboli-dialek van Delhi en aangrensende gebiede in Noord-Indië gebaseer. Hindi, geskryf met Devanagari, is saam met Engels een van die twee ampstale van die Indiese regering. Daarbenewens dien dit in tien deelstate en drie uniegebiede as 'n amptelike taal. Hindi is een van die 22 geskeduleerde tale vir amptelike gebruik in die Republiek Indië. Hindi is die lingua franca van die "Hindi-gordel" en in 'n minder mate in ander dele van Indië (gewoonlik in 'n vereenvoudigde of pidginiseerde variëteit soos Bazaar Hindustani of Haflong Hindi).


'n Dam is in Afrikaans meestal die plek waar 'n muur of wal in ’n stroom of ’n rivier gebou is om die water op te gaar en dit sluit dus die hele opgegaarde watermassa saam met die wal in. ’n Tweede betekenis is, soos in Engels, die groot wal of versperring self wat die vloei van water belemmer of stuit om sodoende 'n reservoir of 'n meer van water te skep. Die meeste damme het 'n oorloop waaroor of -deur water kan vloei wanneer die dam vol is. Sluise op die oorloop kan gebruik word om die watervlak akkuraat te beheer. In teenstelling met natuurlike mere, is damme altyd mensgemaak. Damme word gewoonlik gebou vir vloedbeheer (om oorstromings te voorkom) of om water op te gaar. Die opgegaarde water kan dan gebruik word vir besproeiing, watervoorsiening, die opwekking van hidroëlektrisiteit, ens. Die hoogste dam(-wal) in die wêreld was die Nurekdam in Tajikistan, wat 300 meter hoog is, maar dit is oortref deur die 305 meter hoë Jinping-I-dam in die Yalongrivier in Liangshan, Sichuan, Volksrepubliek China, wat in 2014 voltooi is.


.am is die agtervoegsel van domeinname in Armenië. .am-domeinname word deur ISOC-AM uitgegee, wat aanspreeklik is vir die topvlakdomein 'am'. Lys van Internettopvlakdomeine ISO 3166-2:AM (en) Die registrateur vir .am-domeine


Amerikaans-Samoa (Engels: American Samoa, [əˈmɛrɪkən səˈmoʊə], voorheen Oos-Samoa; Samoaans: Amerika Sāmoa / Sāmoa Amelika) is 'n oorsese gebied van die Verenigde State van Amerika in die suidelike Stille Oseaan, wat die oostelike deel van die Samoa-eilande beslaan, en lê in Polinesië. Die eilande beslaan 'n oppervlakte van 199 km² en het 'n bevolking van 55 123 in 2020 gehad. Amerikaans-Samoa lê in die ooste van Samoa, in die suide van Tokelau, in die weste van die Cookeilande, in die noorde van Niue en in die noordooste van Tonga. Die hoofstad is Pago Pago en die grootste stad is Tafuna. Die amptelike tale is Engels en Samoaans. (en) "American Samoa Population (live) – Worldometers". Worldometers. Geargiveer vanaf die oorspronklike op 27 September 2018. Besoek op 1 Oktober 2018. (en) "2010 Census". 2010 Census. census.gov. Geargiveer vanaf die oorspronklike op 23 Julie 2012. Besoek op 1 Oktober 2018. (en) "American Samoa". The World Factbook. CIA. Geargiveer vanaf die oorspronklike op 21 Oktober 2013.


.ax is, soos deur IANA vasgestel, die Internettopvlakdomein vir Åland. Åland het vantevore die Finse topvlakdomein .fi gebruik. Sommige Ålandse webwerwe gebruik tans nog die subdomein .aland.fi. Op 17 Februarie 2006 keur die Finse parlement 'n wetswysiging vir die infasering van die .ax-topvlakdomein goed. Registrasie van .aland.fi-domeine word dus nie meer aanvaar nie. Lys van Internettopvlakdomeine ISO 3166-2:AX (en) IANA se .ax-WHOIS-bladsy


Galmudug is 'n onafhanklike gebied in die suidelike deel van Somalië en is in 1998 outonoom en op 14 Augustus 2006 onafhanklik verklaar. Daar is 'n konflik tussen Galmudug en Puntland oor gebiede in Somalië. Ondanks Galmudug se relatiewe sukses, word die gebied nog nie deur enige ander land as staat erken nie. Die naam Galmudug bestaan uit die naam van die gebiede Galguduud en Mudug. Gaalkacyo is die hoofstad en grootste stad. Galmudug het 'n oppervlakte van sowat 46 000 km² en sowat 500 000 inwoners in 2008 gehad. Hierdie artikel is ’n saadjie. Voel vry om Wikipedia te help deur dit uit te brei.


Belvidere, op die westelike oewer van die Knysna-strandmeer, 'n woonbuurt vir gegoedes van die dorp Knysna, is bekend vanweë sy besonderse Holy Trinity-kerk. Hierdie Anglikaanse kerkie is 'n nasionale gedenkwaardigheid en is saam met die mooi omgewing van besonderse toeristiese belang. Die kerkie en sy pastorie is nie beskadig in 'n brand wat op 7 Junie 2017 'n deel van Knysna en omgewing in puin gelê het nie. Die kerkie is 'n goeie voorbeeld in miniatuur van 'n gebou in die Normandiese styl van die 11de en die 12de eeu. Tussen 1833 en 1857 was die Belvidere-landgoed die eiendom van kapt. Thomas H. Duthie. Hy het dit gekoop van sy skoonvader, George Rex. Hierdie kerkie is gebou op inisiatief van Duthie as plek van aanbidding vir sy familie, vriende en bediendes. Sophie Gray, die vrou van die destydse biskop van Kaapstad, het die argitekstekeninge uit Engeland verkry. Henry Barrington van die Portland-landgoed (by Knysna) het plaaslike stink- en geelhout verskaf. Eerw. (kapt.) A.H. Duthie, 'n broer van kapt.


ISO 3166-2:NL is 'n ISO-standaard en bylae tot ISO 3166-2 wat spesifiek op Nederland betrekking het. Hierdie standaard definieer Nederland se provinsies. Provinsies van Nederland .nl ISO 3166-2, die verwysingstabel vir die regionale landkodes. ISO 3166-1, die verwysingstabel vir alle landkodes, soos vir die domeinname op die Internet gebruik.


Die jaar 2021 was 'n gewone jaar wat volgens die Gregoriaanse kalender op 'n Vrydag begin het. Dit was die 21ste jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Portugal neem die voorsitterskap van die Europese Unie by Duitsland oor. 6 Januarie – Gewapende aanhangers van die uitgaande president Donald Trump bestorm die Amerikaanse Kapitool in Washington, D.C. 10 Januarie – Kim Jong-oen van Noord-Korea word verkies tot Sekretarisgeneraal van die Werkersparty van Korea, 'n titel wat sy oorlede vader Kim Jong-il voorheen gedra het. 20 Januarie – Die Demokraat Joe Biden word as 46ste President van die Verenigde State van Amerika ingehuldig, terwyl Kamala Harris as 49ste adjunkpresident ingehuldig word. 17 Maart – Verkiesing van die Nederlandse Tweede Kamer van die Stategeneraal. 23 Maart – Verkiesings vir die 24ste Knesset in Israel. 4 April / 2 Mei – Paasfees. 7 Mei – Misuzulu Zulu volg sy oorlede vader Goodwill Zwelithini kaBhekuzulu op as Zoeloekoning.


Die NG gemeente Stockenström was die 22ste oudste gemeente van die Nederduitse Gereformeerde Kerk, maar omdat die lidmate bruin en behoeftig was en daarom nie hulle finansiële verpligtinge teenoor die NG Kerk kon nakom nie, is dit later aan die NG Sendingkerk, tans die Verenigende Gereformeerde Kerk, oorgedra. Nadat die Britse regering aan die Kaap dit reggekry het om die Xhosa-hoofman Macomo uit sy woongebied in die vrugbare valleie van die Katrivier en sy bolope te verdryf, het kaptein (later sir) Andries Stockenström, destyds kommissaris-generaal van die oostelike distrikte van die Kaapkolonie, op die gedagte gekom om hierdie ontruimde distrikte aan kleurlinge uit die sendingstasies Theopolis en Bethelsdorp te gee. Dit was die oorsprong van die geskiedkundige Katriviernedersettings wat as buffer tussen die blanke grensbewoners en die Xhosas moes dien en wat in 1844 as distrik die naam van sy stigter, Stockenström, ontvang het. Van die begin was dié mense van gemengde herkoms nou verbonde aan die Independente onder eerw. Reade, met Phillipton (genoem na dr. John Philip van die Londense Sendinggenootskap) as middelpunt. In 1830 is eerw.


'n Lys van plekname in Suid-Afrika ter ere van kommandeurs, goewerneurs en hul familielede, chronologies gerangskik volgens die kommandeur, goewerneur of hulle naasbestaandes na wie dit vernoem is. Jan van Riebeeck: Riebeek-Kasteel, Riebeek-Wes, Riebeeckstad, Riebeek-Oos Simon van der Stel: Stellenbosch, Simonstad. Na sy vrou: Constantia Hendrik Swellengrebel: Swellendam (na hom en sy vrou, Engela ten Damme) Ryk Tulbagh: Tulbagh Joachim van Plettenberg: Plettenbergbaai Pieter van Rheede van Oudtshoorn: Oudtshoorn Cornelis Jacob van de Graaff: Graaff-Reinet (na hom en sy vrou, Reinet) Jacob Abraham de Mist: Uitenhage Lt.genl. Jan Willem Janssens: Jansenville (onduidelik waarom net met een "s") Du Pré Alexander, graaf van Caledon: Caledon Sir John Cradock: Cradock. Na sy skoonvader, die graaf van Clanwilliam: Clanwilliam Lord Charles Somerset: Somerset-Oos, Somerset-Wes. Na sy vader, die hertog van Beaufort: Port Beaufort, Fort Beaufort, Beaufort-Wes. Na sy ouer broer, die markies van Worcester: Worcester Sir Rufane Donkin (waarnemend): Port Elizabeth (na sy vrou) Sir Galbraith Lowry Cole: Colesberg, Sir Lowryspas.


Woking is die tweede grootste nedersetting in die Engelse graafskap Surrey, en het 'n amptelike bevolking van 62 796 in 2001 gehad. Rastatt, Duitsland Amstelveen, Nederland Le Plessis-Robinson, Frankryk Hierdie artikel is ’n saadjie. Voel vry om Wikipedia te help deur dit uit te brei.


Die FIFA Sokker-Konfederasiebeker in 2001 is van 30 Mei tot 10 Junie 2001 in Suid-Korea en Japan aangebied en het as voorbereiding vir die FIFA Sokker-Wêreldbekertoernooi in 2002 gedien. Dit was die derde sokker-konfederasiebeker wat onder FIFA se vaandel aangebied is. Frankryk wen die toernooi nadat hulle Japan in die eindstryd klop en word sodoende die tweede span ná Brasilië in 1997, wat die kontinentale beker (2000), die wêreldbeker (1998) en die konfederasiebeker in 'n lyn inpalm. Australië eindig derde en Brasilië in die vierde plek. Wedstryde is in die volgende stede gespeel: (en) fifa.com: Korea/Japan 2001: French masterclass in the East Geargiveer 25 November 2016 op Wayback Machine (en) fifa.com: FIFA Technical Report Geargiveer 5 Maart 2016 op Wayback Machine (en) rsssf.com: Intercontinental Cup for Nations 2001


'n Toerleier of toergids verskaf inligting en bystand aan mense op georganiseerde toere, individue kliënte en opleidingsinstansies by religieuse en historiese plekke, museums en by ander plekke van belang. Hulle het (normaalweg) 'n erkende nasionale of plaaslike toeriste-kwalifikasie. Diploma (3 jaar)NQF-360 Krediete)nodig. On the Job: A Seasoned Tour Guide Tells All Geargiveer 24 Maart 2010 op Wayback Machine, JobMonkey.com. Wêreld Federasie van Toergids Assosiasies Hierdie artikel is ’n saadjie. Voel vry om Wikipedia te help deur dit uit te brei.


David Fourie is 'n Afrikaanse sanger en voormalige deelnemer aan die Suid-Afrikaanse weergawe van die Britse televisieprogram Pop Idol. Sy debuutalbum, David Fourie, is in 2003 deur Sony BMG uitgereik. Van sy treffers sluit in Kaboemielies, Hou My Vas – Stywer Vas, Jy Soen Soos 'n Engel en Grotman. Die Eerste Dekade, Junie 2011, SELECT Vir 'n 100 000 Jare, 2009 SELECT Kaboemielies (DVD), SELDVD7020 2007 SELECT Kom Hier Na My Toe, SELBCD605 2006 SELECT Land In Die Suide, CDVAT(CAP)6157 2004 VAT VYF David Fourie, CDSVATS(CSI)105 2003 SONY BMG Lys van Suid-Afrikaanse musikale kunstenaars David Fourie se amptelike webwerf Geargiveer 19 April 2009 op Wayback Machine Kaboemielies op YouTube Grotman op YouTube Hou My Vas, Stywer Vas op YouTube Hierdie artikel is ’n saadjie. Voel vry om Wikipedia te help deur dit uit te brei.


Luanda is 'n provinsie in die noord-weste Angola met 'n bevolking van 1 823 282 in 2006 gehad. Die hoofstad is Luanda. Hierdie artikel is ’n saadjie. Voel vry om Wikipedia te help deur dit uit te brei.


Levy Patrick Mwanawasa (3 September 1948 tot 19 Augustus 2008) was Zambië se derde president wat die land geregeer het van Januarie 2002 tot sy dood in 2008. Sy voorganger was Frederick Chiluba en sy opvolger Rupiah Banda, wat adjunkpresident ten tyde van sy dood was en waargeneem het tot hy tydens 'n buitengewone presidentsverkiesing op 30 Oktober 2008 tot dié amp verkies is. Mwanawasa se grootste bydrae was sy pogings om korrupsie uit te wis. Hy het van 1991 tot 1994 as adjunkpresident gedien. Hy was ook parlementslid van die Movement for Multiparty Democracy vir die kiesafdeling Chifubu. In 1996 daag hy Chiluba uit om die presidentskap van die MMD, maar tree uit die politiek toe hy die aftog moes plaas en tree eers weer toe tot die openbare lewe toe die party hom in Augustus 2000 as kandidaat verkies vir die presidentsverkiesing op 27 Desember 2001, wat hy wen met net 29% van die stemme. Mwanawasa is gebore op die myndorp Mufulira in die Koperstreek van wat toe Noord-Rhodesië was as die tweede van 10 kinders.


Orsat gasanalise is 'n metode wat gebruik word in die analise van uitlaatgasse. Die apparaat wat gebruik word kan in die meegaande illustrasie gesien word. Die apparaat bestaan uit 'n buret (A) wat tipies gegradeer is tot en met 100 kubieke sentimeter. Die buret is in 'n watergevulde houer om te verseker dat die digtheid van die gas nie verander en die resultaat beïnvloed nie. Die apparaat bestaan tipies uit vier pipette (B, C, D en E). Die chemikalieë in die pipette is as volg: B - Kaliumhidroksied vir die absorpsie van koolstofdioksied. C - Alkaliese oplossing van Pirogallol vir die absorpsie van suurstof. D en E - Suur-oplossing va KoperChloried vir die absorpsie van koolstofmonoksied. Elkeen van die pipette word met glasstafies gevul sodat die oplossings daaraan klou wanneer die vlak in die pipet daal en sodoende goeie kontak met die gas verseker word. Pipette D en E word ook met koperdraad gevul om die koperchloried oplossing te versterk na die koolstofmonoksied dit uitgeput het. Elke pipet word verbind met 'n rubbersak (K) om die oplossing teen die inwerking van die suurstof in lug te beskerm.


Die Movement for Multi-Party Democracy (MMD) was van 2 November 1991 tot 23 September 2011 Zambië se regerende party en ook die party waaraan drie voormalige presidente, naamlik Frederick Chiluba, Levy Mwanawasa en Rupiah Banda behoort het. Die party het in die laat jare tagtig tot stand gekom uit ontevredenheid met Kenneth Kaunda se United National Independence Party se 27-jaarlange regering, waartydens opposisieparty reeds in 1972 verbied is. Die MMD het die parlementsverkiesings van 1991 en 1996 met 'n volstrekte meerderheid gewen, maar in 2006 minder as die helfte van die setels verower. Hierdie artikel is ’n saadjie. Voel vry om Wikipedia te help deur dit uit te brei.


Wladimir I of sint Wladimir die Grote (956 – 15 Julie 1015) het as grootprins oor Kiëf-Roes regeer. Hy was ’n kleinseun van Olga en het hom in 988 tot die Christendom bekeer. Daarna het hy die hele Kiëf-Roes laat doop. Sy naam kan op verskeie maniere gespel word: Wolodimir (Володимир) in Oud-Oos-Slawies en moderne Oekraïens, Wladimir (Владимир) in Ou Kerkslawies en moderne Russies, Valdamarr in Oud-Noors en Valdemar in moderne Skandinawiese tale. Wladimir was die jongste seun van die heerser van Kiëf, Swjatoslaf I (die seun van Olga), en sy minnares Maloesja. Maloesja was ’n Drevliaanse prinses wat gevang is en ’n slavin gemaak is toe Olga die dood van haar man, Igor I, gewreek het. Voor sy dood in 972 het Swjatoslaf sy ryk tussen sy twee wettige seuns verdeel: Jaropolk het Kiëf gekry en Oleg Galicië. Die bestuur van Nowgorod is aan Wladimir opgedra. Daar was geen vaste opvolgingsreëls in Kiëf-Roes nie, met die gevolg dat byna elke troonopvolging tot ’n burgeroorlog gelei het.


Orda Itsjen (Lord Orda; Орд эзэн, Ord ezen) (c. 1204–1280) was ’n Mongoolse khan en militêre strateeg wat in die 13de eeu oor die oostelike deel van die Oeloes van Djotsji regeer het. Hy was die oudste seun van Djotsji en die oudste kleinseun van Djengis Khan, en het die Wit Horde gestig. Met sy pa en oupa se dood het Orda Khan die oostelike dele van sy pa se land geërf, wat bestaan het uit die gebiede tussen die Balchasj-meer en die Wolga-rivier. Wes van die Wolga was die land van sy jonger broer Batoe Khan, wat die eerste heerser van die Blou Horde geword het. Hierdie artikel is merendeels vertaal vanaf die Engelse Wikipedia-artikel en:Orda Khan Hierdie artikel is ’n saadjie. Voel vry om Wikipedia te help deur dit uit te brei.


Die Kamtsjatka-skiereiland (Russies: полуостров Камчатка, poloe-ostrof Kamtsjatka [pəlʊˈostrəf kɐmˈt͡ɕætkə]), is ’n 1 250 km lange en maksimaal 450 km breë bergagtige skiereiland in die Russiese Verre-Ooste geleë, nege tydsones oos van Moskou. Met ’n oppervlakte van 370 300 km² is Kamtsjatka die grootste skiereiland in Rusland ná Taimir, met 'n bevolking wat op sowat 400 000 beraam word. Kamtsjatka is geleë tussen die Stille Oseaan in die ooste, die See van Ochotsk in die weste en die Beringsee in die noordooste. As militêre spergebied naby die Sowjet-Russiese grens met die Verenigde State was Kamtsjatka van 1939 af vyf dekades lank nie toeganklik vir buitelandse toeriste nie. Sommige militêre spergebiede bestaan steeds, en toeriste mag hulle nie besoek nie. Nogtans lok die ongerepte natuurskoon en Kamtsjatka se reputasie as eersterangse wildernis- en skisporttoerismebestemming sedert die vroeë 1990's steeds meer besoekers na die unieke skiereiland, wat slegs per skip of per vliegtuig via Moskou se internasionale Sjeremetjewo-lughawe bereik kan word. Met 'n vliegtyd van nege uur is die diens van Moskou na Petropawlofsk-Kamtsjatski tans die langste binnelandse vliegroete in die Russiese Federasie.


Klaudios Euklides, ook bekend as Euklides van Alexandrië, fl. 300 v.C., was 'n Griekse wiskundige wat algemeen gesien word as 'Die vader van meetkunde'. Sy werk Die Elemente is die mees suksesvolle handboek ooit en is een van die mees invloedryke werke in die geskiedenis van wiskunde. Dit was gebruik as die hoof-handboek vir die oordrag en onderwys van wiskunde, vanaf die opsteldatum tot in die laat 19de en vroeë 20ste eeue. Dié werk bevat die grondslae van wat vandag as Euklidiese meetkunde bekendstaan, en is afgelei van 'n eenvoudige stel aksiomas. Hierdie artikel is ’n saadjie. Voel vry om Wikipedia te help deur dit uit te brei.


James Phillips (22 Januarie 1959 - 31 Julie 1995) was 'n Suid-Afrikaanse rocksanger en liedjieskrywer. Phillips het in verskeie groepe en onder verskillende persona opgetree insluitend The Cherry-Faced Lurchers, Corporal Punishment, Illegal Gathering en Bernoldus Niemand. Onder laasgenoemde persona het hy 'n belangrike rol gespeel in die Alternatiewe Afrikaanse Musiekbeweging van die laat tagtigs en vroeë negentigs. Met liedjies soos "Hou My Vas Korporaal!" en "Snor City" het hy protes aangeteken en die spot gedryf met gesagsfigure en die beklemmende atmosfeer wat geheers het tydens die stuiptrekke van die Apartheidsbestel. James Phillips is in Yeoville, Johannesburg in 'n Engelssprekende Suid-Afrikaanse gesin gebore. Sy moeder het in operettes opgetree en na die kinders se musikale opvoeding omgesien. Sy vader was 'n leraar in die Presbiteriaanse kerk. Sy broer Robin, wat agt jaar jonger as hy was het 'n internasionale musiekloopbaan gevolg en sou later hoofstemafrigter en assistentkunsredakteur van die Meiningen Staatsoperahuis Duitsland word. Phillips het in Springs aan die Oos-Rand grootgeword. Springs was 'n wit werkersklas dorp met 'n rowwe reputasie. In 1977 het Phillips met sy nasionale militêre diensplig by die lugmag in Pretoria begin.


Die Boogskutter (Lat: Sagittarius) is die Westerse astrologiese teken van mense wat tussen ongeveer 22 November en 21 Desember gebore is. Dit is die negende teken van die Diereriem. Die Boogskutter is een van die drie vuurtekens en vier beweeglike tekens. Dis ’n manlike, positiewe, ekstroverte teken en is vergelykbaar met die Rot van die Sjinese Diereriem. Die tradisionele heerser van die Boogskutter is Jupiter. Boogskutters kom volgens die astrologie goed oor die weg met lede van die ander vuurtekens, Ram en Leeu, asook met Waterdraers en Weegskale. Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie. Hierdie artikel is merendeels vertaal vanaf die Nederlandse Wikipedia-artikel nl:Boogschutter (astrologie) Theodora Lau, The Handbook of Chinese Horoscopes, pxxvii, Souvenir Press, Londen, 2005 Elore oor die Boogskutter Die Boogskutter in diepte


Monzón is 'n dorp in Aragón, Spanje, met 'n bevolking van 17 215. Bron: INE; 1857–2011: volkstellings Opm.: die Selgua-munisipaliteit is in 1981 gestig Joaquín Costa (1846–1911), politikus. Javier Moracho (1957), atleet. Conchita Martínez (1972), tennisspeler. Eliseo Martín (1973), atleet. Hierdie Spanje-verwante artikel is 'n saadjie. U kan help deur dit uit te brei.


Sias Reinecke (23 April 1940 – 8 Oktober 1982) was 'n legendariese Afrikaanse sanger wat ook deel van die sanggroep Groep Twee was. Hy is bekend vir treffers soos Sproeitjies, Die Seewind Bring Heimwee, Klein Karoo, Dink Jy Darem Nog aan My en Wie Sal Kom Nagsê. Reinecke wat in Randfontein woonagtig was, is op die ouderdom van 42 jaar aan 'n hartaanval oorlede terwyl hy op toer was en pas ná 'n optrede op Amersfoort. Hy is op 12 Oktober vanuit die Gereformeerde kerk Randfontein, waarvan hy lidmaat was, begrawe. Ds. L.J.J. Coetzee het die diens gelei. Hy het nog die Saterdagaand voor sy dood tydens 'n gemeentegeleentheid van GK Randfontein opgetree en die vorige Saterdag op die Afrikaanse musiekfees in Roodepoort. Reinecke het vyf kinders gehad, van wie die jongste, Dirkie, vyf jaar oud was ten tyde van sy pa se dood. Afrikaanse musiek Lys van Suid-Afrikaanse musikale kunstenaars Herinnerings aan Sias Reinecke, Maroela Media, besoek op 14 Oktober 2015 Hierdie artikel is ’n saadjie. Voel vry om Wikipedia te help deur dit uit te brei.


Antwerpen (Nederlands: Antwerpen, Frans: Anvers, Duits: Antwerpen) is 'n Belgiese provinsie in Vlaandere. Die provinsie het 'n bevolking van sowat 1 781 904 in 2013 gehad en beslaan 'n oppervlakte van 2 867 km² met 'n bevolkingsdigtheid van 620 per km². Die hoofstad is die gelyknamige stad Antwerpen. Antwerpen lê in die noorde van België en grens aan die Nederlandse provinsies Noord-Brabant en (vir 'n stukkie) Zeeland. In die provinsie word Nederlands en variante van Brabants gepraat. Antwerpen lê grotendeels in die Kempen. Deur die linker deel van die provinsie vloei die Skelde. Die hoogste punt is die Beerzelberg (52 meter bo seevlak) in die munisipaliteit Putte. Antwerpen is in administratiewe opsig in drie arrondissemente verdeel: Arrondissement Antwerpen Arrondissement Mechelen Arrondissement Turnhout Wikimedia Commons het meer media in die kategorie Antwerpen (provinsie). (nl) Amptelike webwerf van die provinsie Antwerpen Hierdie artikel is ’n saadjie. Voel vry om Wikipedia te help deur dit uit te brei.


Patricia Lewis (gebore 22 September 1967) is 'n bekende Suid-Afrikaanse TV-aanbieder, aktrise en sangeres met haar kenmerkende lang blonde hare. Haar eerste album, "Donot tempt me" is in 1992 uitgereik. Sy het ook verskeie TV-programme soos Toyota Top 20, Blonde Ambisie en Supersterre aangebied. Patricia is in Gauteng gebore waar sy aan Hoërskool Mondeor matrikuleer. Sy is in Mei 2003 met Mark Whitfield getroud. Hulle het een seun. Sy is in 2009 met kanker gediagnoseer. Lewis se debuutalbum, Donot Tempt Me, is in 1992 vrygestel. "Ek Is Lief Vir Jou", het verkope van 125 000 behaal. "Wie Sou Jou Kon Liefhê Soos Ek" het goue status bereik op die dag toe dit vrygestel is. Lewis het duette opgevoer met talle plaaslike en internasionale bekendes, waaronder David Hasselhoff, Kurt Darren, Bles Bridges en Jim Reeves. Na 'n loopbaan as model, speel Lewis in verskeie televisieprogramme, sowel as in 'n internasionale film saam met Oliver Reed. Lewis is die skepper van die realiteitsangkompetisie Supersterre , waarvan die derde seisoen in 2010 uitgesaai is.


Die NG gemeente Kimberley is die tweede oudste gemeente van die Nederduitse Gereformeerde Kerk in wat later die stad Kimberley sou word. Die kerkgebou is geleë in die ou voorstad New park, tot 1945 bekend as Newton. Die opspraakwekkende ontdekking van diamante in 1870 by die Colesbergkoppie, die latere Kimberley-myn, het gou duisende mense uit alle uithoeke van Suid-Afrika en die buiteland gelok. Predikante van die Kaapse en Vrystaatse NG Kerk is sporadies daarheen gestuur met die oog op die geestelike bearbeiding van die delwerbevolking en so het spoedig twee gemeentes kort na mekaar ontstaan, Dutoitspan en Vooruitzicht by New Rush, die uiteindelike Kimberley-gemeente. Albei gemeentes het in 1872 ontstaan, wat omdat die diamantveld buite die jurisdiksie van sowel die Kaapse en Vrystaatse Kerk geval het, kon die gemeentes nie, soos gewoonlik die geval is, afgestig word nie. Kimberley het eerste 'n eie leraar beroep en vestig toe prop. J.W. Louw op 17 Augustus 1872 hier georden is. Op dieselfde dag is die eerste kerkgebou ook plegtig in gebruik geneem. Sy opvolger was ds. B.B. Keet, vader van die latere prof. B.B. Keet van die Kweekskool op Stellenbosch.